sagorsarker/bangla-wikipedia huggingface dataset:
গ্যালিপলি

গ্যালিপলি উপদ্বীপ (ইংরেজি: Gallipoli, তুর্কি: Gelibolu Yarımadası; গ্রীক: Καλλίπολη অর্থঃ "সুন্দর শহর") তুরস্কের ইউরোপীয় অংশে অবস্থিত একটি এলাকা। এর পশ্চিমে এজিয়ান সাগর এবং পূর্বে দার্দানেল্লেস। গ্যালিপলি শব্দটি গ্রীক শব্দ "কাল্লিপলিস" থেকে এসেছে। যার অর্থ সুন্দর শহর। প্রাচীন কালে এই অঞ্চল থ্যারাসিয়ান চেরসোনেস নামে পরিচিত ছিলো। (লাতিন: Chersonesus Thracica, গ্রীক: Θρακική Χερσόνησος)।
হেলেসপন্ট (বর্তমান নাম দার্দানেল্লেস) এবং মেলাস উপসাগর (বর্তমান নাম সারস উপসাগর) এর মাঝে উপদ্বীপ অঞ্চল দক্ষিণ-পশ্চিমে বিস্তৃত ছিলো। আগোরা নামক স্থানে মোটা প্রাচীর দ্বারা এই অঞ্চল সুরক্ষিত ছিলো। দেয়ালটি ৬.৫ কি.মি. প্রশস্ত ছিলো এবং লম্বা ছিলো ৭৭.৫ কি.মি.। ১৯১৫ সালে প্রথম বিশ্বযুদ্ধ চলাকালে মিত্রবাহিনী গ্যালিপলিতে বেশ কিছু ব্যর্থ আক্রমণ পরিচালনা করে।
বাআল

বাআল (বাআল থেকে বাউল শব্দ এসেছে)(হিব্রু בַּעַל) উত্তর-পশ্চিমের সেমিটিক ঈশ্বর এবং শব্দটির অর্থ প্রভু। ঐতিহাসিক পূর্ব-ভূমধ্যসাগরীয় অঞ্চল এবং এশিয়া মাইনরের বিস্তৃত এলাকায় শহরসমূহের রক্ষক দেবতাদেরকে বাআল নামে সম্বোধন করা হত। বাআল উপাসকগণ বাআলাইত নামে পরিচিত ছিলো।
কিছু লিপি থেকে জানা যায় প্রাচীন আরব দেবতা হাদাদকে বাআল নামে সম্বোধন করা হত। হাদাদ ছিলেন বজ্রপাত, উর্বরতা, কৃষি এবং স্বর্গের দেবতা। কিন্তু সেই সময়ে শুধু মাত্র ধর্মযাজকগণ তার পবিত্র নাম উচ্চারণের অনুমতি পেতেন। সেজন্য জনসাধারণ তাকে বাআল নামে সম্বোধন করত।
"এছাড়াও এটিকে জন্মের সাথে সংশ্লিষ্ট দেবতাগণের মদ্ধ্যে অন্যতম মনে করা হয়ে থাকে" ।
বাআল (বেত-আইন-লামেধ, হিব্রু בַּעַל / בָּעַל, আরবী بعل) একটি সেমিটিক শব্দ যার অর্থ প্রভু, শাসক, মালিক (পুরুষ), রক্ষক, স্বামী। বাআল শব্দ দ্বারা পশ্চিম সেমিটিক অঞ্চলে আবহাওয়ার দেবতা(বৃষ্টির দেবতা)কে সম্বোধন করা হত। হিব্রুতে বাআল শব্দের অর্থ স্বামী বা মালিক এবং এটি ক্রিয়াপদ সম্পর্কিত শব্দ। হিব্রু বাগধারায় বাআল শব্দটি বহুল ব্যবহৃত হয়। এর দ্বারা একজনের মাঝে একাধিক গুনের সন্নিবেশকে বোঝানো হয়। বাআল এর স্ত্রী লিঙ্গ হচ্ছে বাআলাহ (হিব্রু בַּעֲלָה, আরবী بعلـة)। বাআলাহ অর্থ মালিক (স্ত্রী), বউ।
সুরা সাফফাতের ১২৫ নম্বর আয়াতে বলা হয়েছে হযরত ইলিয়াস [ইলিজাহ] কে তার লোকদেরকে বাআল এর পূজা পরিত্যাগ করে সত্যিকারের সৃষ্টিকর্তার উপাসনা করার উপদেশ দিয়েছেন। "তোমরা কি বাআলকে ডাকো এবং পরিত্যাগ করো শ্রেষ্ঠ ও সর্বোত্তম স্রষ্টা আল্লাহকে"-আয়াত ১২৫, সুরা সাফফাত, আল কোরআন 
বাইবেলের বর্ণনা মতে মূসার প্রথম খলিফা ইউশা বিন নূনের মৃত্যুর পরপরই বনী ইসরাঈলের মধ্যে এ নৈতিক ও ধর্মীয় অবক্ষয়ের সূচনা হয়ে গিয়েছিল। একেশ্বরবাদী মূসা (মোজেস) এর অনুসারীগণ বাআলের পূজা শুরু করে।
"ইসরাইল সন্তানগণ সদাপ্রভুর দৃষ্টিতে যাহা মন্দ, তাহাই করিতে লাগিল; এবং বাল দেবগনের সেবা করিতে লাগিল।-------তাহারা সদাপ্রভুকে ত্যাগ করিয়া বাল দেবের ও অষ্টারেৎ দেবীদের সেবা করিত।" (বিচারকর্তৃগণ ২: ১১-১৩)
"ইসরাইল-সন্তানগণ কানানীয়, হিত্তীয়, ইমোরীয়, পরিযীয়, হিব্বীয় ও যিবূযীয়গণের মধ্যে বসতি করিল; আর তাহারা তাহাদের কন্যাগণকে বিবাহ করিত, তাহাদের পুত্রগণের সহিত আপন আপন কন্যাদের বিবাহ দিত ও তাহাদের দেবগণের সেবা করিত।"( বিচারকর্তৃগণ ৩: ৫-৬ )
সে সময় ইসরাইলিদের মধ্যে বাআল পূজার এত বেশি প্রচলন হয়ে পড়েছিল যে, বাইবেলের বর্ণনা মতে তাদের একটি জনপদে প্রকাশ্যে বা’আলের যজ্ঞবেদী নির্মিত হয়েছিল এবং সেখানে বলিদান করা হতো। একেশ্বরবাদে অনুগত জনৈক ইসরাইলি এটা সহ্য করতে না পেরে রাতের আঁধারে চুপিচুপি যজ্ঞবেদীটি ভেঙে ফেললো। পরদিন জনতার একটি বিরাট সমাবেশ অনুষ্ঠিত হলো। তারা উচ্ছেদকারী ব্যক্তির হত্যার দাবী করতে লাগলো। (বিচারকর্তৃগণ ৬: ২৫-৩২) শেষ পর্যন্ত এ অবস্থার পরিসমাপ্তি ঘটালেন সামুয়েল (সামায়েল), তালূত এবং দাউদ (ডেভিদ) ও সুলাইমান (সোলেমান)। তারা কেবল বনী ইসরাঈলেরই সংস্কার করলেন না, নিজেদের রাজ্যেও শিরক ও মূর্তিপূজা নির্মূল করলেন। কিন্তু সুলাইমানের মৃত্যুর পর বাআল পূজা আবার মাথাচাড়া দিয়ে উঠলো এবং বিশেষ করে উত্তর ফিলিস্তিন যেখানে এখন ইসরাইল রাষ্ট্র অবস্থিত, বাআল পূজার ব্যাপক প্রচলন শুরু হলো।
গুণবতী ডিগ্রী কলেজ

গুণবতী ডিগ্রী কলেজ বাংলাদেশের কুমিল্লা জেলার চান্দিনা উপজেলার গুণবতী ইউনিয়নে অবস্থিত একটি স্নাতক পর্যায়ের কলেজ। কলেজটির উচ্চমাধ্যমিক স্তরটি মাধ্যমিক ও উচ্চমাধ্যমিক শিক্ষাবোর্ড, কুমিল্লা এবং স্নাতক স্তরটি জাতীয় বিশ্ববিদ্যালয়-এর অধিভুক্ত।
১৯৬৮ খ্রিষ্টাব্দের ১ জুলাই গুণবতী কলেজ প্রতিষ্ঠিত হয়। এই কলেজ প্রতিষ্ঠা করেন অধ্যক্ষ সৈয়দ লুৎফর রহমান।
গুণবতী ডিগ্রী কলেজে কুমিল্লা শিক্ষা বোর্ডের অধীনে উচ্চ মাধ্যমিক শাখা এবং জাতীয় বিশ্ববিদ্যালয়ের অধীনে স্নাতক (পাস) কোর্সে বিএ, বিবিএস, বিএসএস ও বিএসসি কোর্সে শিক্ষা কার্যক্রম পরিচালিত হয়।
উচ্চ মাধ্যমিক
গুণবতী ডিগ্রী কলেজে এইচএসসি বা উচ্চ মাধ্যমিক শ্রেণীতে বিজ্ঞান, মানবিক ও ব্যবসায় শিক্ষা শাখায় পাঠদান করা হয়।
গুণবতী ডিগ্রী কলেজের নির্দিষ্ট ইউনিফরম হল আকাশী রঙের শার্ট ও কালো প্যান্ট। শার্ট ফুল হাতা বা হাফ হাতা দুটোই গ্রহণযোগ্য। শার্টের ডান হাতায় কলেজের মনোগ্রামযুক্ত ব্যাজ থাকা আবশ্যক
গুণবতী ডিগ্রী কলেজ ১৯৬৮ সালে প্রতিষ্ঠিত হলেও কলেজটি এখনও অনুন্নত। কলেজে প্রয়োজনীয় অবকাঠামো ব্যবস্থা নেই। অপর্যাপ্ততার মধ্যে সবচেয়ে উল্লেখযোগ্য হল শ্রেণী কক্ষের স্বল্পতা।
ঙ্গাগ-দ্বাং-'জাম-দ্পাল-ত্শুল-খ্রিম্স-র্গ্যা-ম্ত্শো

ঙ্গাগ-দ্বাং-'জাম-দ্পাল-ত্শুল-খ্রিম্স-র্গ্যা-ম্ত্শো () (১৭৯২-১৮৬৪) তিব্বতী বৌদ্ধধর্মের দ্গে-লুগ্স ধর্মসম্প্রদায়ের দ্গা'-ল্দান বৌদ্ধবিহারের তিয়াত্তরতম দ্গা'-ল্দান-খ্রি-পা বা প্রধান ছিলেন। তিনি ১৮২০ থেকে ১৮৪৪ খ্রিষ্টাব্দ পর্যন্ত তিব্বতের রাজপ্রতিনিধি পদে দায়িত্ব পালন করেন।
ঙ্গাগ-দ্বাং-'জাম-দ্পাল-ত্শুল-খ্রিম্স-র্গ্যা-ম্ত্শো ১৭৯২ খ্রিষ্টাব্দে তিব্বতের আমদো অঞ্চলের চো-নে () নামক স্থানে জন্মগ্রহণ করেন। শৈশবে তাকে ঙ্গাগ-দ্বাং-ত্শুল-খ্রিম্স () নামক একষট্টিতম দ্গা'-ল্দান-খ্রি-পার পুনর্জন্ম রূপে চিহ্নিত করা হয়। তিনি প্রথমে সে-রা বৌদ্ধবিহার বিশ্ববিদ্যালয়ে ও পরবর্তীকালে গ্যুতো তন্ত্র মহাবিদ্যালয়ে শিক্ষালাভ করেন। ১৮২০ খ্রিষ্টাব্দে তিনি তিব্বতের রাজপ্রতিনিধি পদে নিযুক্ত হন এবং দশম দলাই লামাকে অধিষ্ঠিত করে তার শিক্ষকের দায়িত্ব পালন করেন। ১৮২৩ খ্রিষ্টাব্দ থেকে পরবর্তী সাত বছর তিনি মধ্য তিব্বতের কৃষিপণ্যের দেখাশোনা করেন। ১৮৩৭ খ্রিষ্টাব্দে তিনি দ্গা'-ল্দান বৌদ্ধবিহারের তিয়াত্তরতম প্রধান হিসেবে নির্বাচিত হন এবং সাত বছর এই পদে থাকেন। এই সময় তিনি ঙ্গাগ-দ্বাং-ত্শুল-খ্রিম্স প্রতিষ্ঠিত ত্শে-স্মোন-গ্লিং বৌদ্ধবিহারে একটি মহাবিদ্যালয় স্থাপন করেন। ১৮৪১ খ্রিষ্টাব্দে তিনি একাদশ দলাই লামাকে চিহ্নিত করেন ও পরের বছর তাকে অধিষ্ঠিত করেন। ১৮৪৪ খ্রিষ্টাব্দে তার সঙ্গে তিব্বতের সপ্তম পাঞ্চেন লামা সহ অভিজাত সম্প্রদায় ও আম্বান নামক চিং সাম্রাজ্যের প্রতিনিধিদের সঙ্গে বিবাদের সূত্রপাত ঘটে। দ্রেপুং বৌদ্ধবিহারের সম্পত্তির ব্যাপারে তার সঙ্গে য়ে-শেস-ব্স্তান-পা'ই-র্গ্যাল-ম্ত্শান () নামক চতুর্থ ল্চাং-স্ক্যা হো-থোগ-থু () উপাধিধারী লামার সাথে বিরোধ ঘটে। এই পরিপ্রেক্ষিতে তার বিরুদ্ধে আর্থিক তছরুপের অভিযোগ এনে তাকে তিব্বতের রাজপ্রতিনিধি পদ থেকে সরিয়ে দেওয়া হয় ও তার সমস্ত সম্পত্তি বাজেয়াপ্ত করে নেওয়া হয়। এরপর তিনি তার জন্মস্থান চো-নেতে ফিরে আসেন ও জীবনের শেষ কুড়ি বছর স্থানীয় বিহারে বসবাস করেন।
ব্লো-ব্জাং-ল্হুন-গ্রুব

ব্লো-ব্জাং-ল্হুন-গ্রুব () (১৭৮২-১৮৪৭) তিব্বতী বৌদ্ধধর্মের দ্গে-লুগ্স ধর্মসম্প্রদায়ের দ্গা'-ল্দান বৌদ্ধবিহারের চুয়াত্তরতম দ্গা'-ল্দান-খ্রি-পা বা প্রধান ছিলেন।
ব্লো-ব্জাং-ল্হুন-গ্রুব ১৭৮২ খ্রিষ্টাব্দে তিব্বতের র্গ্যাল-রোং-ত্শা-খো-ম্ছোগ-র্ত্সে () নামক স্থানে জন্মগ্রহণ করেন। তার পিতার নাম ছিল দ্কা'-থুব () এবং ক্লু-স্মান ()। জন্মের পর তার নাম রাখা হয় দ্কা'-থুব-'বুম ()। প্রথম জীবনে তিনি ত্শাং-গ্নাস () নামক একটি বৌদ্ধবিহারে র্ন্যিং-মা ও বোন ধর্মের শিক্ষাগ্রহণ করেন। তার পিতার সঙ্গে বোন-লোগ-স্তো-বু-দোন-গ্রুব () নামক এক ব্যক্তির সঙ্গে কোন বিষয়ে বিবাদের কারণে তার পিতাকে তা-রো-র্দো-র্জে-র্গ্যাল () নামক স্থানীয় শাসক গ্রেপ্তার করলে তিনি বিহারের শিক্ষা ছেড়ে দিয়ে পরিচারকের কাজ নিতে বাধ্য হন। ষোল বছর বয়সে সে-রা বৌদ্ধবিহার বিশ্ববিদ্যালয়ে শিক্ষালাভের উদ্দেশ্যে ভর্তি হন এবং এই বিহারে ম্খান-জুর-ব্লো-ব্জাং-থুব্স-র্জে () নামক এক বৌদ্ধ ভিক্ষু তাকে শিক্ষার্থীর শপথ প্রদান করেন। এই সময় র্গ্যাল-রোং-ব্জোদ-পা-ল্হুন-গ্রুব () এবং গ্রাগ্স-পা-ম্খাস-গ্রুব () নামক দুই বৌদ্ধ ভিক্ষু তার উল্লেখযোগ্য শিক্ষক ছিলেন। ১৮০২ খ্রিষ্টাব্দে অষ্টম দলাই লামা তাকে ভিক্ষুর শপথ প্রদান করেন। ১৮৩০ খ্রিষ্টাব্দে তিনি গ্যুমে তন্ত্র মহাবিদ্যালয় এবং ১৮৩৭ খ্রিষ্টাব্দে দ্গা'-ল্দান বৌদ্ধবিহারের ব্যাং-র্ত্সে () মহাবিদ্যালয়ের প্রধানের দায়িত্ব লাভ করেন। ১৮৪৩ খ্রিষ্টাব্দে তিনি দ্গা'-ল্দান বৌদ্ধবিহারের চুয়াত্তরতম প্রধান হিসেবে নির্বাচিত হন এবং পাঁচ বছর এই পদে থাকেন। এই সময় তিনি একাদশ দলাই লামার শিক্ষক হিসেবে নিযুক্ত হন।
রামনগর ইউনিয়ন, যশোর সদর

রামনগর ইউনিয়ন বাংলাদেশের যশোর জেলার যশোর সদর উপজেলার অন্তর্গত একটি ইউনিয়ন। যশোর শহরের মুড়লী মোড়ের পর এই ইউনিয়নের অবস্থান। এই ইউনিয়নের মধ্য দিয়ে ঢাকা-খুলনা জাতীয় মহাসড়ক 'এন৭ (বাংলাদেশ)' গিয়েছে এবং এর পাশ দিয়ে প্রবাহিত হয়েছে ভৈরব নদী।
এই ইউনিয়নের প্রাতিষ্ঠানিক(অফিসিয়াল) নাম '১১নং রামনগর ইউনিয়ন পরিষদ'।
রামনগর ইউনিয়ন পরিষদ এর বর্তমান চেয়ারম্যান এর নাম মোছাঃ নাজনীন নাহার।
৯ওয়ার্ড কী কী
এই ইউনিয়নে গ্রামের সংখ্যা ১৬ টি ও ৯ টি ওয়ার্ড। মৌজার সংখ্যা ১৪টি। আয়তন - ২০.৮২ বর্গ কি:মি:।
গ্রাম সমূহের নাম -
আবু উবাইদা ইবনুল জাররাহ

আবু উবাইদা আমর ইবনে আবদিল্লাহ ইবনুল জাররাহ (৫৮১-৬৩৮) () আবু উবাইদা ইবনুল জাররাহ বলে অধিক পরিচিত, ছিলেন মুহাম্মদ (সা.) এর একজন সাহাবী। খলিফা উমর ইবনুল খাত্তাবের সময় তিনি রাশিদুন সেনাবাহিনীর একজন সেনাপতি ছিলেন। 
আবু উবাইদা ৫৮৩ সালে বণিক আবদুল্লাহ ইবনুল জাররাহর ঘরে জন্মগ্রহণ করেন। তিনি কুরাইশের বনু আল হারিস ইবনে ফিহর (বালহারিস নামেও পরিচিত ছিল) গোত্রের সদস্য ছিলেন। গোত্রটি মক্কার নীচের অংশে বসতি স্থাপন করেছিল, যা ছিল হেজাজের (পশ্চিম আরব) শহর এবং কুরাইশদের আবাসস্থল। প্রাক-ইসলামী যুগে (৬২০-এর দশকের পূর্বে) বালহারিসরের মুতাইয়াবুন গোষ্ঠীর বনু আবদ মানাফের (ইসলামী নবী মুহাম্মদের পৈতৃক বংশ) সাথে বনু আবদুল দারের নেতৃত্বাধীন অন্যান্য কুরাইশি গোত্রের বিরুদ্ধে জোটবদ্ধ ছিল। আবু উবাইদার পিতা আবদুল্লাহ ষষ্ঠ শতাব্দীর শেষের দিকে হাওয়াজিন যাযাবরদের বিরুদ্ধে ফিজার যুদ্ধে কুরাইশদের প্রধানদের মধ্যে ছিলেন। তার মাও ছিলেন একজন কুরাইশি।
ইসলাম গ্রহণের পূর্বেও তিনি অন্যতম অভিজাত কুরাইশ বলে গণ্য হতেন। তার অমায়িকতা ও সাহসিকতার জন্য তিনি খ্যাত ছিলেন।
হযরত মুহাম্মদ ইসলাম প্রচারের শুরুতে নিজের কাছের সঙ্গীদের প্রথম ইসলাম গ্রহণের আহ্বান জানান। এসময় আবু উবাইদা ইসলাম গ্রহণ করেন।
প্রথমদিকের অন্যান্য মুসলিমদের মতো আবু উবাইদাও অপমান ও নির্যাতন ভোগ করেন। প্রথমবার আবিসিনিয়ায় হিজরতের পর মক্কার মুসলিমদের উপর নির্যাতনের মাত্রা বৃদ্ধি পায়। আবু উবাইদা তার গোত্রের একমাত্র ইসলাম গ্রহণকারী ব্যক্তি ছিলেন। রসূলুল্লাহ্ মুহাম্মদ বাকি মুসলিমদের আবিসিনিয়ায় হিজরত করতে বলেন। এসময় ৮৩ জন পুরুষ ও ২০ জন নারীর একটি দলের সাথে আবু উবাইদা হিজরত করেন।
৬২২ সালে রসূলু্ল্লাহ্ মুহাম্মদ মদিনায় হিজরত করেন। আবু উবাইদাও এরপর মদিনায় আসেন। মুহাম্মদ প্রত্যেক মুহাজির মুসলিমকে মদিনার বাসিন্দা আনসারদের একজনের সাথে ভ্রাতৃত্বের বন্ধনে আবদ্ধ করেন। আবু উবাইদার সাথে মুয়াজ ইবনে জাবাল ভ্রাতৃত্বের বন্ধনে আবদ্ধ হন। মদিনা আক্রমণের জন্য কুরাইশরা সেনাবাহিনী গঠনের আগ পর্যন্ত মদিনায় মুসলিমরা শান্তিতে অবস্থান করতে থাকে।
ঙ্গাগ-দ্বাং-লুং-র্তোগ্স-য়োন-তান-র্গ্যা-ম্ত্শো

ঙ্গাগ-দ্বাং-লুং-র্তোগ্স-য়োন-তান-র্গ্যা-ম্ত্শো () (১৮১১-১৮৫৫) তিব্বতী বৌদ্ধধর্মের দ্গে-লুগ্স ধর্মসম্প্রদায়ের দ্গা'-ল্দান বৌদ্ধবিহারের পঁচাত্তরতম দ্গা'-ল্দান-খ্রি-পা বা প্রধান ছিলেন।
ঙ্গাগ-দ্বাং-লুং-র্তোগ্স-য়োন-তান-র্গ্যা-ম্ত্শো ১৮১১ খ্রিষ্টাব্দে তিব্বতের গ্লিং-ত্শাং () নামক স্থানে জন্মগ্রহণ করেন। তার পিতার নাম ছিল ব্ক্রা-শিস () এবং মাতার নাম ছিল গ্রোল-মা ()। শৈশবে তাকে ব্লো-ব্জাং-ব্স্তান-পা'ই-র্গ্যাল-ম্ত্শান () নামক তৃতীয় লিং রিনপোছে উপাধিধারী বৌদ্ধ লামার পুনর্জন্ম রূপে চিহ্নিত করা হয়। তিনি দ্রেপুং বৌদ্ধবিহার বিশ্ববিদ্যালয়ের ব্লো-গ্সাল-গ্লিং () মহাবিদ্যালয় এবং গ্যুতো তন্ত্র মহাবিদ্যালয়ে শিক্ষালাভ করেন। পরবর্তীকালে তিনি দ্গা'-ল্দান বৌদ্ধবিহারের শার-র্ত্সে () মহাবিদ্যালয়ের প্রধানের দায়িত্ব লাভ করেন। ১৮৪৭ খ্রিষ্টাব্দে তিনি দ্গা'-ল্দান বৌদ্ধবিহারের পঁচাত্তরতম প্রধান হিসেবে নির্বাচিত হন এবং সাত বছর এই পদে থাকেন। এই সময় তিনি একাদশ দলাই লামার শিক্ষক হিসেবে নিযুক্ত হন।
ব্লো-ব্জাং-ম্খ্যেন-রাব-দ্বাং-ফ্যুগ

ব্লো-ব্জাং-ম্খ্যেন-রাব-দ্বাং-ফ্যুগ () (মৃত্যু-১৮৭২) তিব্বতী বৌদ্ধধর্মের দ্গে-লুগ্স ধর্মসম্প্রদায়ের দ্গা'-ল্দান বৌদ্ধবিহারের ছিয়াত্তরতম দ্গা'-ল্দান-খ্রি-পা বা প্রধান ছিলেন। তিনি ১৮৬৪ থেকে ১৮৭২ খ্রিষ্টাব্দ পর্যন্ত তিব্বতের রাজপ্রতিনিধি হিসেবে দায়িত্ব পালন করেন।
ব্লো-ব্জাং-ম্খ্যেন-রাব-দ্বাং-ফ্যুগ তিব্বতের খাম্স অঞ্চলের গ্যেলরোং নামক স্থানে জন্মগ্রহণ করেন। যৌবনে তিনি লাসা যাত্রা করে দ্রেপুং বৌদ্ধবিহার বিশ্ববিদ্যালয়ের ব্লো-গ্সাল-গ্লিং () মহাবিদ্যালয় এবং গ্যুমে তন্ত্র মহাবিদ্যালয়ে শিক্ষালাভ করেন। পরবর্তীকালে তিনি দ্গা'-ল্দান বৌদ্ধবিহারের ব্যাং-র্ত্সে () মহাবিদ্যালয়ের প্রধানের দায়িত্ব লাভ করেন। ১৮৫৩ খ্রিষ্টাব্দে তিনি দ্গা'-ল্দান বৌদ্ধবিহারের ছিয়াত্তরতম প্রধান হিসেবে নির্বাচিত হন এবং সাত বছর এই পদে থাকেন। এই সময় তিনি দ্বাদশ দলাই লামার শিক্ষক হিসেবে দায়িত্ব পালন করেন। তিনি ১৮৬৪ থেকে ১৮৭২ খ্রিষ্টাব্দ পর্যন্ত তিব্বতের রাজপ্রতিনিধি হিসেবে দায়িত্ব পালন করেন। ১৮৬৫ খ্রিষ্টাব্দে তৎকালীন চিং সম্রাট তাকে "নমিনহান" উপাধি প্রদান করেন। কিন্তু এই সময় তাকে বেশ কিছু বিরোধিতার সম্মুখীন হতে হয়। দ্পাল-ল্দান-দোন-গ্রুব () নামক দ্গা'-ল্দান বৌদ্ধবিহারের শার-র্ত্সে () মহাবিদ্যালয়ের তৎকালীন প্রধান তিব্বত থেকে দলাই লামার শাসন এবং পাঞ্চেন লামা ও ব্লো-ব্জাং-ম্খ্যেন-রাব-দ্বাং-ফ্যুগের কর্তৃত্বের অবসানের জন্য সচেষ্ট হন। তার এই প্রচেষ্টার ফলে তিব্বত সরকারের এক মন্ত্রী খুন হয়ে যান। কিন্তু ব্লো-ব্জাং-ম্খ্যেন-রাব-দ্বাং-ফ্যুগ ও অন্যান্য মন্ত্রীরা দ্পাল-ল্দান-দোন-গ্রুবকে গ্রেপ্তার করতে গেলে তিনি পালিয়ে যান ও পরে তাকে হত্যা করা হয়।
২০১৪ পাকিস্তান ক্রিকেট দলের শ্রীলঙ্কা সফর

পাকিস্তান ক্রিকেট দল পূর্ব-নির্ধারিত সময়সমূচী অনুযায়ী আগস্ট, ২০১৪ সালে শ্রীলঙ্কা সফর করে। সফরে দলটি শ্রীলঙ্কা ক্রিকেট দলের বিপক্ষে দুইটি টেস্ট নিয়ে গড়া এক টেস্ট সিরিজে অংশ নেয়। এরপর সীমিত ওভারের আন্তর্জাতিক সিরিজে তিনটি একদিনের আন্তর্জাতিকে অংশগ্রহণ করে। শ্রীলঙ্কার প্রথিতযশা ব্যাটসম্যান মাহেলা জয়াবর্ধনে তার বিদায়ী টেস্ট সিরিজে অংশ নিয়েছেন। ২০১৫ সালের ক্রিকেট বিশ্বকাপে মনোযোগ দেয়ার লক্ষ্যেই তার এ ঘোষণা।
খেলা পরিচালনার জন্য নিম্নবর্ণিত কর্মকর্তাগণ দায়িত্ব পালন করেন:
গ

গ হলো বাংলা বর্ণমালার তৃতীয় ব্যঞ্জনবর্ণ এবং বাংলা বর্ণমালার বর্তমান বিন্যাস অনুযায়ী ১৪তম বর্ণ। এটি একটি অর্ধমাত্রাযুক্ল ব্যঞ্জনবর্ণ।
গ বাংলা ব্যঞ্জনবর্ণের তৃতীয় বর্ণ। এটি ক-বর্গীয় ধ্বনিরও তৃতীয় বর্ণ। এটির প্রাচীন ব্রাহ্মীরূপ হল "𑀕"।
গ হলো একটি কন্ঠ্যধ্বনি । এটি একটি অল্পপ্রাণ ধ্বনি যা উচ্চারণের সময় নিঃশ্বাস ধীরে সংযোজিত হয় । এর উচ্চারণের সময় স্বরতন্ত্রী কম্পিত হয়। এ কারণে এটি একটি ঘোষ ধ্বনি।
ঘ

ঘ (, প্রাচীন ব্রাহ্মীরূপ: 𑀖) হলো বাংলা বর্ণমালার চতুর্থ ব্যঞ্জনবর্ণ। 'ঘ' হলো একটি পূর্ণমাত্রাযুক্ত ব্যঞ্জনবর্ণ।
'ঘ' বাংলা ব্যঞ্জনবর্ণের চতুর্থ ব্যঞ্জনবর্ণ হওয়ার সাথে সাথে ক-বর্গীয় ধ্বনিরও চতুর্থ ধ্বনি। 'ঘ' ভারত উপমহাদেশের ভাষাগুলোর একটি অনন্য বৈশিষ্ট্য।
'ঘ' প্রথাগতভাবে কন্ঠ্যধ্বনি অভিহিত হয়। কিন্তু কালের ব্যবধানে এর উচ্চারণস্থান পরিবর্তিত হয়ে গেছে। এটি জিহ্বামূল বা পশ্চাত্তালু থেকে উচ্চারিত হয়। এটি একটি মহাপ্রাণ ধ্বনি। কারণ এটি উচ্চারণের সময় ফুসফুস থেকে আগত বাতাস স্বরতন্ত্রী খোলার সময় সবলে বেরিয়ে আসে। তাছাড়াও স্বরতন্ত্রী অনুরণিত হয় বলে এটি একটি ঘোষ ধ্বনি।
•ঘর্ম<br>
•ঘর্ষণ<br>
•ঘড়ি<br>
•ঘাস<br>
•ঘি<br>
•ঘুঘু<br>
ঙ

ঙ (নাম: উঙ, , প্রাচীন ব্রাহ্মীরূপ: 𑀗) হলো বাংলা বর্ণমালার পঞ্চম ব্যঞ্জনবর্ণ এবং বাংলা বর্ণমালার বর্তমান বিন্যাস অনুযায়ী ১৬তম বর্ণ। 'ঙ' হলো একটি মাত্রাবিহীন ব্যঞ্জনবর্ণ।
'ঙ' বাংলা বর্ণমালার পঞ্চম ব্যঞ্জনবর্ণ হওয়ার সাথে সাথে ক-বর্গীয় ধ্বনিরও পঞ্চম ধ্বনি।'ঙ' এবং 'ং' এর উচ্চারণ অভিন্ন। আবু ইসহাকের মতে, 'ঙ' কে সংক্ষিপ্ত করার উদ্দেশ্যে 'ং' বর্ণের সৃষ্টি। 'ঙ' কোনো শব্দের আদ্যবর্ণ রূপে ব্যবহৃত হয় না । তবে 'ঙাপ্পি' শব্দে 'ঙ' আদিবর্ণ রূপে অভিধানে সংকলিত হয়েছে যদিও বানানটির 'নাপ্পি' রূপ বহুল প্রচলিত। 'ঙ' এর পরিবর্তে 'ন' দিয়ে লেখা হয়। কিন্তু বিখ্যাত ছড়াকার সুকুমার রায় তাঁর 'খাই খাই' ছড়ায় শব্দটি 'ঙাপ্পি' লিখেছেন।
ব্যঞ্জনসন্ধির ক্ষেত্রে "ক" এর "ঙ" রূপ পরিগ্রহণ বিশেষভাবে লক্ষণীয়। যেমন: দিঙ্নির্ণয়(দিক্+নির্ণয়),বাঙ্ময় (বাক্+ময়),বাঙ্মুখ (বাক্+মুখ) ইত্যাদি।
'ঙ' একটি নাসিক্য ধ্বনি। 'ঙ' প্রথাগতভাবে কন্ঠ্যধ্বনি অভিহিত হয় তবে অন্যান্য ক-বর্গীয় ধ্বনির মতোই এর উচ্চারণস্থান জিহ্বামূল বা পশ্চাত্তালু । এটি একটি ঘোষ ধ্বনি।
চ

চ হল বাংলা ভাষার ষষ্ঠ ব্যঞ্জনবর্ণ এবং বাংলা বর্ণমালার ১৭তম বর্ণ।
চ + চ = চ্চ = উচ্চ 
চ + ছ = চ্ছ = ইচ্ছা 
চ + ঞ = চ্ঞ = যাচ্ঞা 
চ + ব = চ্ব = চ্বী 
চ + য = চ্য = প্রাচ্য 
চ + র = চ্র
এর উচ্চারণের সময় জিহ্বার অগ্রভাগ অগ্রতালু স্পর্শ করে। এর উচ্চারণ অনেকটা ইংরেজি C/Ch এর মতো।
জ

জ হল বাংলা ভাষার অষ্টম ব্যঞ্জনবর্ণ এবং বাংলা বর্ণমালার ১৯তম বর্ণ।
জ + জ = জ্জ 
জ + জ + ব = জ্জ্ব = উজ্জ্বল
জ + ঝ = জ্ঝ
জ + ঞ = জ্ঞ = বিজ্ঞান
জ + ব = জ্ব = জ্বালা
জ + য = জ্য = রাজ্য
জ + র = জ্ৰ = বজ্র
জ্ঞান
ইউটা স্টেট রুট ১৬১

গ্রামাঞ্চলের প্রধান সংযোগকারী হিসাবে খ্যাত স্টেট রুট ১৬১ (এসআর-১৬১) সম্পূর্ণরূপে সেন্ট্রাল উটাহের মিলার্ড প্রদেশের মধ্যে অবস্থিত ৩.০৮৪ মাইল (৪.৯৬৩ কিমি) দীর্ঘ একটি রাষ্ট্রীয় জনপথ। মহাসড়কটি আই-১৫ থেকে ইন্টারস্টেট-৭০ (আই-৭০) এর সাথে সংযোগ করেছে, যার মাধ্যমে ঐতিহাসিক কোভ ফোর্টে যাওয়ার যায়। রাস্তাটি একসময় ইউ.এস রুট ৯১ এর অংশ ছিল, কিন্তু ১৯৭০ সালে আই-৭০ নির্মাণের সঙ্গে একই সাথে, এসআর-১৬১-কে পূনঃসংখ্যায়িত করা হয়।
দক্ষিণ-পূর্ব মিলার্ড প্রদেশে সম্পূর্ণভাবে অবস্থিত মহাসড়কটি,  আই-১৫ শেষ হওয়ার আগে এসআর-১৬১ আই-৭০ এর পশ্চিম প্রান্তের সঙ্গে ডায়মন্ড ইন্টারচেঞ্জ তৈরী করেছে। এটা ঐতিহাসিক কোভ ফোর্ট এবং সংশ্লিষ্ট দর্শকদের কেন্দ্রস্থল পৌঁছানো পর্যন্ত রাস্তাটি উত্তর দিকে চলে গেছে। মহাসড়কটির পূর্ব পাশে উটাহ ডিপার্টমেন্ট অফ ট্রাস্নপোর্ট (ইউ.ডি.ও.টি)এর রক্ষণাবেক্ষণ কেন্দ্র। এস.আর ১৬১ উত্তরপূর্বে অল্প মোড় নিয়ে, একটি ফিলিং স্টেশনে অতিক্রম করেছে, যা ইউ.ডি.ও.টি এবং স্টেশন মালিকদের মধ্যে একটি সরকারি-বেসরকারি অংশীদারত্বের অংশ হিসেবে একটি বিশ্রামাগার এলাকা হিসেবে কাজ করে। মহাসড়কটি আই-১৫ ছেদ করে এবং আই-১৫ ইন্টারচেঞ্জের সাথে উত্তর পশ্চিমের ব্ল্যাক রক রোডের একটি ক্যটেল গার্ডে যেয়ে শেষ হয়।
২০০৭ সালে, ৪৫৫টি গাড়ি গড়ে দৈনিক এসআর-১৬১ বরাবর চলাচল করে, যা এর আগের বছর থেকে শুধুমাত্র একটি সামান্য বৃদ্ধি প্রকাশ করে, যেটা ২০০৬ সালে, গড়ে ছিল ৪৫০টি এবং ২০০৫ সালে ৪১৫টি।  এই যানবাহনের পঁয়ত্রিশ শতাংশই হল ট্রাক। গড় ট্রাফিকের পরিমাণ কোভ ফোর্ট এবং ইন্টারচেঞ্জের আই-১৫ মধ্যে এসআর-১৬১ পয়েন্ট হিসাব ধরা হয়।
এসআর-১৬১ এর নামটিটি অন্য স্টেট রুটে দু'টি বার ব্যবহার করা হয়েছে। প্রথম রুটটি হল, ১৯৩৩ সালে গঠিত রাস্তা যেটা ১৯৫৩ সাল পর্যন্ত অযোগ্য না হওয়া পর্যন্ত ইউ.এস-৫০ / ইউ.এস-৮৯ / ইউ.এস-৯১ (বর্তমানে ইউ.এস-৮৯) থেকে ব্লেফডেলের এসআর -৬৮ কে সংযুক্ত করেছে। মে ৮, ১৯৬১ থেকে ফেব্রুয়ারি ১৪, ১৯৬৪ পর্যন্ত, রাস্তাটির নম্বর ইউ.এস-৯১ থেকে বিভার শহরের আই-১৫ সড়ক পর্যন্ত ব্যবহৃত হয়েছিল।
সমান্তরাল টি বিম সেতু আই-১৫ উপর দিয়ে উত্তর প্রান্তের এসআর-১৬১ এলাকার মধ্য দিয়ে আই-১৫ নির্মাণ সহ ১৯৬৬ সালে নির্মিত হয়। সেতুর উপর বহনকারী এসআর-১৬১ উপর আই-৭০ ১৯৭৩ সালে নির্মিত হয়।
বর্তমান রাস্তা, ১৯৬৫ সালে উটাহ আইনে লিপিবদ্ধ করা হয়েছিল এবং ১৯৭০ সালে ইউ.এস-৯১ যোগ্য হিসাবে সাক্ষরের জন্য মনোনীত হয়ে আংশিকভাবে পূনঃবিন্যাস করা হয়েছিল। আই-৭০ ইউ.এস-৯১ এর ১.০৭ মাইল (১.৭২ কিলোমিটার) দীর্ঘ অংশ একবারে সমাপ্ত হয়ে, পাশাপাশি উত্তর থেকে সড়কটিকে উটাহ স্টেট ডিপার্টমেন্ট অফ হাইওয়ে দ্বারা এসআর-১৬১ হিসাব নামকরণ করা হয়েছিল। আইনি নির্ধারণ ছাড়া সড়কে কোন উল্লেখযোগ্য পরিবর্তন করা হয়নি। এসআর ১৬১ বাকি এলাকায় স্বল্প প্রবেশাধিকার প্রদানের পাশাপাশি ঐতিহাসিক কোভ ফোর্ট হিসেবে গুরুত্বপূর্ণ হয়েছে। ২০০৯ সালের হিসাবে নতুন কোন প্রকল্প এসআর ১৬১ জন্য নির্ধারিত হয়নি, অন্যদিকে আমেরিকান রিকভারি অ্যান্ড রিইনভেস্টমেন্ট অ্যাক্ট মাধ্যমে অথবা ইউ.ডি.ও.টি প্রদেশব্যাপী যোগাযোগ কার্যক্রমটির উন্নয়ন করে।
পাথর জাদুঘর

পাথর জাদুঘর' পঞ্চগড় সরকারি মহিলা কলেজ চত্ত্বরে অবস্থিত একটি জাদুঘর।
১৯৯৭ খ্রিষ্টাব্দে উক্ত কলেজের তৎকালীন অধ্যক্ষ নাজমুল হকের প্রচেষ্টায় পাথর জাদুঘর প্রতিষ্ঠিত হয়। এটি বাংলাদেশের একমাত্র পাথরের জাদুঘর। 
উক্ত জাদুঘরে পঞ্চগড় জেলার প্রত্নতাত্ত্বিক ও লোকজ সংগ্রহ রয়েছে প্রায় ১,০০০ (এক হাজার) সংখ্যক এরও বেশি। পাথর জাদুঘরের অভ্যন্তরীণ ও উন্মুক্ত দুই রকমের গ্যালারি রয়েছে। অভ্যন্তরীণ গ্যালারিতে রয়েছে ক. বিভিন্ন আকৃতি, রং ও বৈশিষ্ট্যের আগ্নেয়শীলা, পাললিক শীলা ও নুড়ি পাথর, সিলিকা নুড়ি ও সিলিকা বালি, হলুদ ও গাঢ় হলুদ বালি, খনিজবালি, সাদা মাটি, তরঙ্গায়িত চ্যাপ্টা পাথর, লাইমস্টোন, পলি ও কুমোর মাটি এবং কঠিন শীলা। এখানে বহু বছরের পুরনো ইমারতের ইট, পোড়ামাটির মূর্তি দেখা যায়।
পঞ্চগড় সরকারি মহিলা কলেজ, পঞ্চগড়।
হারিকেন হেনরি (১৯৭৯)

হারিকেন হেনরি হল বিরল ক্রান্তীয় সাইক্লোন যা মেক্সিকো উপসাগরের তটরেখাতে সংগঠিত হয় । বিংশ শতাব্দীতে এটি চারবার হয়েছে। হারিকেন হেনরি ১৯৭৯ ছিল এই চারবারের মধ্যে দ্বিতীয়বার।  ১৯৭৯ সালে এটি উত্তর-পশ্চিম ক্যারিবিয়ান সাগরে সংঘটিত হয়। এটি ছিল অষ্টম ঝড় এবং ১৯৭৯ সালের পঞ্চম হারিকেন। এই ঝড় বেশিরভাগ সময়ই অনিশ্চিতভাবে হয়। এটি প্রথমে ক্রান্তীয় ঝড়ের মর্যাদা পায়, আরও পরে হারিকেন নামে পরিচিত হয়। হারিকেন হেনরি সংগঠনের দুই দিন পর্যন্ত বৈরি অবস্থা ছিল ,পরে এটি দুর্বল হয়। তারও পরে হেনরি পূর্ব দিকে ধাবিত হয় এবং ২৪ সেপ্টেম্বর হেনরি উত্তরপূর্ব মেক্সিকো উপসাগরের সম্মুখভাগে একত্রিত হয়। হেনরির ধীর ও অনিশ্চিত গতির কারণে ,হারিকেন হেনরি মেক্সিকান উপকূলে দ্রুততার সাথে অগ্রসর হয়। এর কারণে প্রচুর বৃষ্টি ও ফ্লোরিডা এলাকায় বন্যা হয়।
১৪ সেপ্টেম্বর পশ্চিম অঞ্চলের ক্রান্তীয় ঢেউ এর কারণে হারিকেন হেনরি সুগঠিত হয় ক্রান্তীয় ভয় হিসেবে । যা পূর্ব আফ্রিকান উপকূলে সংগঠিত হারিকেন হান্টারের গঠন হতে এর অবস্থা সম্পকে নিশ্চিত হওয়া যায়। হেনরি পূর্বাঞ্চলের ইয়ুকাটান উপদ্বীপের অনেকাংশ ধ্বংস করে। মেক্সিকো উপসাগরে ঢুকার পর হেনরি পশ্চিম দিকে মোড় নেয় এবং পুনরায় উত্তর অঞ্চলের দিকে প্রবাহিত হয়। ১৬ সেপ্টেম্বর এই ঝড় দক্ষিণ অঞ্চলের দিকে মোড় নেয়। ক্রান্তীয় অঞ্ছলে এই ঝড় আরও তীব্র হয়। 
ক্রান্তীয় ঝড় হেনরি অবিরতভাবে কঠিন আকার ধারণ করে কামপেচ উপসাগর ব্যাপী। ১৭ সেপ্টেম্বর এই ঝড় উত্তর অঞ্চলের দিকে মোড় নেয় । এই দিনের পরে, হেনরি হারিকেনের মর্যাদা পায়। এর কয়েক ঘণ্টা পর বাতাসের গতিবেগ সর্বোচ্চ পর্যায়ে পৌঁছায়, যার গতিবেগ ঘণ্টায় ৮৫ মাইল/১৪০ কি. মি.।পরবর্তীতে নিম্নচাপ মেক্সিকো উপসাগরের পশ্চিম অঞ্চলে আরও সুগঠিত হয়। হেনরির গতির কারণ অনিশ্চিত। ১৮ সেপ্টেম্বর হারিকেন হেনরি দুর্বল হতে শুরু করে। ভূমির সাথে সংঘর্ষ ও ফানেলের আদ্রতার কারণে হেনরি টেক্সাস উপকূলে বাঁধা পায়। ১৫ সেপ্টেম্বর হেনরি পূর্ব দিকে মোড় নেয় এবং দুর্বল হয়ে ক্রান্তীয় ঝড়ে রুপ নেয়। পরিচলনে বাঁধা পাওয়ার ফলে হেনরি পূর্ব দিকে ঠাণ্ডা বাতাস সহ প্রবাহিত হতে থাকে।
হারিকেন হেনরি চারটি ক্রান্তীয় ঝড়ের একটি যা বিংশ শতাব্দীতে মেক্সিকো উপসাগরে সংগঠিত হয়। অন্য ঝড়গুলো হল ১৯৬৯ সালের লরি, ১৯৮০ সালের জিনি এবং ১৯৮২ সালের আলবার্তো।
যদিও হেনরি অন্যান্য হেরিকেনের মত ভুমিতে এত প্রভাব বিস্তার করেনি,কিন্তু এই ঝড় মেক্সিকর দক্ষিণ পশ্চিম অঞ্চল সহ বিভিন্ন রাজ্যের জন্য হুমকির কারণ হয়। মেক্সিকান পূর্বাভাস কর্তৃপক্ষ উপসাগরীয় অঞ্চলে একজন উপদেষ্টা নিয়োগ করেন। ভারাক্রুজের সরকার তেল সমৃদ্ধ অঞ্চলে সম্ভাব্য বন্যার জন্য সতর্কতা জারি করেন। ইস্কটকের তেল সমৃদ্ধ যে ৩১০ টন ঘূর্ণিঝড় প্রতিরোধী স্টিল ক্যাপ তৈরি করা হয়েছিল, ঝড়ে এটির ব্যাপক ক্ষতি হয়। হারিকেন হেনরির জন্য ব্যাপক বাতাস, তীব্র বাতাস এবং কিউডাড ডেল কারমেনে,কেসপেচে ব্যাপক বন্যা হয় এবং ২০০০ মানুষকে ঘর ছাড়তে বাধ্য করে। শহরে সমুদ্রের উচ্চতার চেয়ে প্রায় ১২ ইঞ্চি (৩০৫ মি.মি.) উচ্চতায় পানি প্রবাহিত হয়। হেনরির সহোযোগিতায় মেক্সিকোতে সবচেয়ে বেশি বৃষ্টিপাত রেকর্ড করা হয় সলোসাকিয়াপানে ১৯.৫৯ ইঞ্চি (৪৯৮ মি.মি.)।
ফ্লোরিডার পশ্চিম দিকে হেনরি অধিক বর্ষণের সাথে ব্যাপক বজ্রপাত ঘটায়, বন্যা হয় এবং কিছু প্রানহানি ঘটায়।
মনে পড়ে তোমাকে

মনে পড়ে তোমাকে ২০০০ সালে মুক্তিপ্রাপ্ত একটি বাংলাদেশী প্রণয়ধর্মী চলচ্চিত্র। এটি পরিচালনা করেছেন মনতাজুর রহমান আকবর। আনন্দ মুভিজের অধীনে প্রযোজনা করেছেন পানাউল্লাহ আহমেদ। এতে অভিনয় করেছেন রিয়াজ ও কলকাতার রিয়া সেন। রিয়া সেনের এটি বাংলাদেশে প্রথম ছবি।
পাশাপাশি দুই বাসায় থাকে রিয়াজ ও রিয়ার পরিবার। তুচ্ছ বিষয় নিয়ে দুই পরিবারের দুই কর্তার দ্বন্দ্ব একসময় চরম আকার ধারণ করে। এরই মধ্যে রিয়া ও রিয়াজ একে-অপরকে ভালোবেসে ফেলে।
ওয়াশিংটন স্টেট রুট ২২০

স্টেট রুট ২২০ (এসআর ২২০) ওয়াশিংটন, মার্কিন যুক্তরাষ্ট্রের ইয়াকিমা প্রদেশের, ইয়াকামা ইণ্ডিয়ান রিজার্ভেশনে, সম্পূর্ণভাবে অবস্থিত একটি ২৭.৪২ মাইল (৪৪.১৩ কিমি) দীর্ঘ রাষ্ট্রীয় মহাসড়ক। মহাসড়কটি পশ্চিমের ফোর্ট সিমকো স্টেট পার্ক থেকে পূর্ব দিকে হোয়াইট সোয়ান এবং টপিনিসকে সংযুক্ত করেছে। মহাসড়কটি ১৯১৫ এবং ১৯৩৭ সালের মধ্যে কোন একসময় নির্মিত হয়েছিল, এবং ১৯৬৪ সালের স্টেট হাইওয়ে পূনঃসংখ্যায়িত করার সময় দ্বিতীয় শ্রেণীর রাষ্ট্রীয় মহাসড়ক ৩বি থেকে পূনঃসংখ্যায়িত করা হয়েছিল। রাস্তাটি ১৯৯১ সালের আইন-প্রণয়নের সময় রাষ্ট্রীয় মহাসড়ক ব্যবস্থা থেকে অপসারণ করা হবে বলে কঠোরভাবে সমালোচনা করা হয়েছিল এবং এপ্রিল ১, ১৯৯২ সালে অপসারণ করা হয়েছিল।
এসআর ২২০ ফোর্ট সিমকো স্টেট পার্কে শুরু হয়েছে, এটা হ্যাক রোডের ছেদ পর্যন্ত ফোর্ট সিমকো রোড বরাবর পূর্বদিকে এগিয়েছে। হ্যাক রাস্তার সঙ্গে টি-ছেদে, মহাসড়কটি উত্তরে ঘুরেছে, এবং হোয়াইট সোয়ান রাস্তার সাথে ছেদ পর্যন্ত হ্যাক রাস্তা বরাবর চলে গেছে। মহাসড়কটি হোয়াইট সোয়ান রোড বরাবর পূর্ব ফিরে এসে, কার্টিস রাস্তা বরাবর দক্ষিণে বাঁক নেয়ার আগে, হোয়াইট সোয়ান শহরের কেন্দ্রস্থলের মধ্যদিয়ে অতিক্রম করেছে। মহাসড়কটি কার্টিস রাস্তায় পূর্বদিকে ঘোরার আগে এবং ফোর্ট রোডে উপনিত হয়ে , টপিনিশ, সিমকো ও পশ্চিমী রেলপথের প্রাক্তন অংশ বি.এন.এস.এফ রেলওয়ে রেললাইন পাশ দিয়ে অতিক্রম করে গেছে।  ফোর্ট রোড ইঊ.এস রুট ৯৭(ইঊ.এস- ৯৭) ছেদ আগে প্রায় ১৮ মাইল (২৯ কিমি) পুরোপুরি পূর্বদিকে চলে গেছে। ইঊ.এস- ৯৭ পার হয়ে, মহাসড়কটি এস.আর-২২ এর প্রান্তের আগে পশ্চিমের টপিনিশ শহরের রাস্তার মধ্য দিয়ে চলতে থাকে।
প্রতি বছর পরিবহন ওয়াশিংটন স্টেট ডিপার্টমেন্ট (ডাব্লিউ.এস.ডি.ও.টি) রাজ্যের মধ্যে যানবাহনের পরিমাণ পরিমাপের জন্য মহাসড়কটিতে একটি ধারাবাহিক জরিপ পরিচালনা করে। একে বছরে গড়ে প্রতিদিন ট্রাফিক ভলিউমের পরিমাণ, বার্ষিক গড় দৈনিক ট্রাফিক (এএডিটি) পদে প্রকাশ করা হয়। ১৯৯১ সালে, ডাব্লিউ.এস.ডি.ও.টি হিসাবে ৩৪০টির কম যানবাহন মহাসড়কটির পশ্চিম প্রান্ত দিয়ে যাতায়াত করে এবং ৯,৩০০টির বেশি যানবাহন এস.আর-২২ এর মধ্যে যাতায়াত করে।
মহাসড়কটি প্রথমে ১৯১৫ এবং ১৯৩৭ সালের কিছু সময়ের মধ্যে হোয়াইট সোয়ান থেকে ফোর্ট সিমকো অংশের সংযোগের জন্য ১৯৩৭ সালে নির্মিত হয়েছিল।  যখন এসআর ২২০ নম্বর মহাসড়কেটিতে প্রয়োগ করা হয়, তখন মহাসড়কটি ১৯৬৪ সালের স্টেট হাইওয়ে পূনঃসংখ্যায়িত হওয়া পর্যন্ত হোয়াইট সোয়ান এবং টপিনিশের মধ্যে দ্বিতীয় শ্রেণীর রাষ্ট্রীয় মহাসড়ক ৩বি (এস.এস.এইচ- ৩বি) হিসেবে স্বাক্ষরিত হয়।  প্রকৃত পূর্ব প্রান্ত ছিল ইউ.এস-৯৭, কিন্তু ১৯৭১ সালে টার্মিনাসটি এস.আর-২২ পর্যন্ত বাড়ানো হয়েছিল। মহাসড়কটি ১৯৯১ সালে এগারোটি অন্যান্য মহাসড়কের মত আইন দ্বারা নিষিদ্ধ ছিল এবং ১ এপ্রিল, ১৯৯২ সালে কার্যকর হয়ে সিস্টেম থেকে অপসারণ করা হয়। 
এসআর ২২০ বরাবর যে কোন রাস্তা দিয়ে প্রবেশ করা যায়, এবং ডাব্লিউ.এস.ডি.ও.টি দ্বারা গুরুত্বপূর্ণ সংগ্রহকারী সড়ক হিসাবে মনোনীত হয়েছে। এসআর ২২০ এর আগের সমগ্র রাউটিং শ্রেণীবদ্ধ রুট এস-৩৯০ হিসাবে মনোনীত হয়েছিল। টপিনিশ শহরের প্রাক্তন মহাসড়কের জন্য লিনডেন রোড কাছাকাছি এস.আর-২২ এর সঙ্গে জংশন মধ্যে, ০.২৭ মাইল(৪৩০ মি) একটি স্প্যান অল্প তহবিল গ্রহণের যোগ্য।
কপিল শর্মা

কপিল শর্মা (; জন্ম: ২ এপ্রিল ১৯৮১) একজন ভারতীয় কৌতুক অভিনেতা, টেলিভিশন উপস্থাপক, চলচ্চিত্র অভিনেতা এবং প্রযোজক।
কপিল শর্মা ভারতের পাঞ্জাব রাজ্যের অমৃতসরে জন্মগ্রহণ করেন। তার পিতা ছিলেন পাঞ্জাব পুলিশের (ভারত) হেড কনস্টেবল এবং মা গৃহিণী। ২০০৪ সালে তার পিতা নয়া দিল্লীর একটি হাসপাতালে ক্যান্সারে আক্রান্ত অবস্থায় মারা যান। কপিল শর্মা অমৃতসরে অবস্থিত হিন্দু কলেজের ছাত্র ছিলেন।
তিনি জিতেছে কমেডি সার্কাস সিজেন ৬ সিরিজ হিসেবে প্রথম বিজয়ী.
দ্য ট্রাম্প ডেন্টিস্টস (চলচ্চিত্র)

দ্যা ট্রাম্প ডেন্টিস্ট হল ‌১৯‌১৩ সালের একটি আমেরিকান সল্পদৈর্ঘ্য হাসির চলচ্চিত্র যেটা ইউনির্ভার্সাল ফিল্ম ম্যানুফ্যাকচারিং কোম্পানির জোকার নামের একটি নতুন প্রযোজনা প্রতিষ্ঠান প্রযোজনা করে। এটার পরিচালক ছিল এ্যালেন কার্টিস, চলচ্চিত্রটিতে অভিনয় করেছিলেন ম্যাক্স এ্যাসার, লি মরিস, এডি বোল্যান্ড জোসেফ সিঙ্গেলটন ও ববি ভার্নন। ছবিটি দুই জন ভবঘুরে টাইপ লোক ডাস্টি ও ওয়্যারি কে কেন্দ্র করে যারা একটি দন্তচিকিৎসালয় খোলে এবং অদক্ষ চিকিৎসক হয়েও তারা এটার মাধ্যমে ধনী হয়ে যায়। তারা চিমটার সাহাজ্যে লোকের দাঁত তুলত। দন্তচিকিৎসক হিসেবে অনেক রোজগার করার পর তারা আবার তাদের পুরোনো জীবনে ফিরে যায়। ছবিটি মুক্তি পায় অক্টোবর ২৯, ১৯১৩ সালে। এটা ছিলো জোকার প্রোডাকশনের দ্বিতীয় ছবি। কুরুচিপূর্ণ রসবোধের কারণে ছবিটি বেশ সমালোচিত হয়। ছবিটি মুক্তি পেলে গোটা যুক্তরাষ্ট্রে বেশ সাড়া পায়, তারপরও ছবিটিকে হারিয়ে যাওয়া (লস্ট ফিল্মের) এর তালিকায় ধরা হয়।
ডাস্টি ও ওয়্যারি নামে দুই ভবঘুরে প্রবল জলপিপাসা নিয়ে তাদের কুড়ে ঘরের ভেতর ঘুম থেকে জেগে উঠল। দু'জনে ঘোড়ার জন্য ব্যবহৃত নালা থেকে জলপিপাসা মেটাল। ডাস্টি বলে যে তার প্রচন্ড দাতঁ-ব্যাথা করছে। তারা দু'জনে মিলে একটি দন্তচিকিৎসালয়ে যায় দাতঁ তোলবার উদ্দেশ্যে। কিন্তু তারা আবিষ্কার করে দাতেঁর ডাক্তার জাহাজে করে ভ্রমণে বেরিয়েছেন।তখন ডাস্টি ও ওয়্যারি নিজেদেরকে সেই চিকিৎসালয়ের চিকিৎসক হিসেবে নিযুক্ত করে এবং চিমটা ও সাড়াশির মাধ্যমে রোগীদের দাতঁ তোলা শুরু করে।যখন আসল চিকিৎসক ফিরে আসে তখন তারা সেই চিকিৎকের আছে আত্বসমর্পন করে এবং আবার তাদের আগের ভবঘুরে জীবনে ফিরে যায়।
"ভবঘুরে দন্তচিকিৎসক" বলতে এখানে একজন ব্যক্তিকে বোঝানো হয়েছে যে অদক্ষ হাতে দাতেঁর চিকিৎসা করে।এই শিরোনামটি ১৮৯০ সালের দিকে বেশ জনপ্রিয় ছিল এবং আক্ষরিক অর্থে ভবঘুরে বোঝাতে এই শব্দটি ব্যবহৃত হতো, বহুদিন ধরে গৃহহীন ব্যক্তি যে হঠাৎ দন্তচিকিৎসক হয়ে যায়। বিষয়টা যুক্তরাষ্ট্রে খুব একটা অপরিচিত ছিল না যেমন টা বর্ণনা করে হয়েছে ট্রেসি এডামস এর "এ ডেন্টিস্ট এন্ড এ জেন্টেলম্যান: জেন্ডার এন্ড দ্যা রাইস অফ ডেন্টিস্ট্রি ইন ওন্টারিও" নামক বইটিতে। যেখানে উল্লেখ করা হয়েছিল স্থানীয় কামার এবং বন্দুক নির্মাণ কারীর যারা দাতঁ তুলতে পারত এবং নকল দাতঁও তৈরী করত। যদিও তাদের কাজকর্ম যথেষ্ট সন্দেহজনক ছিল। এক রিলে তৈরী ছবিটি পরিচালনা করেছিলেন এল্যেন কার্টিস এবং এটা মুক্তি পায় ২৯ অক্টোবর,১৯১৩ সালে।ছবিটি জোকার প্রোডাকশনের কমেডি ঘরানার দ্বিতীয় ছবি ছিল, প্রথমটি ছিল "দ্যা চিজ স্পেশাল"।ছবিটি খুব একটা দর্শকপ্রিয়তা পায় নি কিন্তু রেকর্ড বই এ উল্লেখ আছে যে , ছবিটির বিজ্ঞাপন ১৯১৪ সালের জুলাই পর্যন্ত চলছিল।
দ্যা মুভিং পিকচার ওয়ার্ল্ড ছবিটিকে নিম্নমানের রসাত্বক ছবি হিসেবে সমালোচনা করে যেখানে ন্যক্কারজনকভাবে চিমচা আর সাড়াঁশি দিয়ে দাতঁ তুলে দাতেঁর চিকিৎসার মজা করে হয়েছে। আরও একটি তীর্যকপূর্ণ মন্তব্য আসে দ্যা মোশন পিকচার স্টোরি ম্যাগাজিনের পক্ষ থেকে। সেখানে বলা হয়- ছবিটিতে এত অভদ্র রঙ্গরসিকতা করা হয়েছে যে এটি মোটেও দর্শকপ্রিয়তা পাবে না এবং এটি তাদের ব্যবসার সমূহ ক্ষতি করবে। ছবিটি গোটা যুক্তরাষ্ট্রের বিভিন্ন শহরের প্রেক্ষাগৃহে মুক্তি দেওয়া হয়। তার মধ্যে উল্লেখযোগ্য - শিকাগো ইলিনয়,আটলান্টা,জর্জিয়া,ওকাহোমা,ওহাইও,নর্থ ক্যারোলাইনা, পেন্সিল্‌ভেনিয়া,অরেগন,উইসকনসিন এবং কেনসাস]]। দ্যা ট্রাম্প ডেন্টিস্ট ছবিটি হারিয়ে যাওয়া ছবির মধ্যে ধরা হয়।কিন্তু এটা ঠিক কবে থেকে হারিয়ে গেছে সেটা জানা যায়নি।ছবিটি যদি ইউনিভার্সাল এর ভল্টে থেকেও থাকতো ,তবে সেটা ১৯৪৮ সালে ইচ্ছাকৃতভাবেই মুছে ফেলা হয়েছে "ইউনিভার্সাল সাইলেন্ট ফিল্ম এরা" র অবশিষ্ট ছবিগুলোর সাথে।
ঝরোখা দর্শন

ঝরকা দর্শন মধ্যযুগের ভারতের রাজাদের বারান্দায় (ঝরকা) দাঁড়িয়ে প্রজাদের প্রাত্যহিক দর্শন দেওয়াকে বুঝাতো। প্রজাদের সাথে রাজাদের মুখোমুখি সাক্ষাতের এটি অন্যতম উপায় ছিলো। এই নিয়মটি মুঘল সম্রাটগন চালু করেন। ঝরকা দর্শন অথবা ঝরকা-ই-দর্শন নামটি প্রথম চালু করেন সম্রাট আকবর; যদিও তার বাবা সম্রাট হুমায়ুন ঝরকায় দাঁড়িয়ে প্রজাদের অভিযোগ শুনতেন।
ঝরকা দর্শনে মুঘল সম্রাট প্রতিদিন সকালে সুর্যদয়ের সময় বারান্দায় এসে দাড়াতেন এবং এই ঐতিহ্যটি আকবর, জাহাঙ্গীর, শাহ জাহান ধরে রাখেন। পরবর্তিতে সম্রাট আওরঙ্গজেব এটি অনৈসলামিক বলে বাতিল করে দেন।
মুঘল সম্রাট গণ যখন রাজধানির বাহিরে থাকতেন তখন তাদের ভ্রাম্যমাণ হাওদা থেকে ঝরকা দর্শন দিতেন যেটিকে বলা হতো "দো-আশানিয়া মঞ্জিল।"
রাজা পঞ্চম জর্জ রানীকে নিয়ে ১৯১১ সালের ১২ ডিসেম্বর দিল্লির লালকেল্লা বারান্দায় ৫ লাখ মানুষের সামনে ঝরকা দর্শন দেন।
ঝরকা দর্শন রীতিটি প্রথম চালু করেন হুমায়ুন যদিও আকবর এটিকে প্রতাহিক রূটিন হিসেবে চালু করেছিলেন। হুমায়নের সময় কোন বিচার প্রার্থী যদি মনে করতো সে ন্যায়-বিচার পায়নি, তাহলে সে ঝরকার নিচে ড্রামে আঘাত করে সম্রাটের দৃষ্টি আকর্ষণ করত।
আগ্রা ফোর্ট এ প্রতিদিন ভোরে সুর্যপুজার পর আকবর ঝরকা দর্শনের প্রস্তুতি নিতেন। আকবর সবসময় ধর্মীয় স্বাধিনতার নীতিকে উৎসাহিত করতেন।
ঝরকার নিচে সমবেত প্রজাদের সাথে আকবর ১ ঘণ্টার মত সময় অতিবাহিত করতেন। এসময় তিনি তার শসন ব্যবস্থার গ্রহণ যোগ্যতা যাচাই করতেন।
ঝরকা দর্শন শেষে আকবর চলে যেতেন দিওয়ানি-ই-আম এ। সেখানে তিনি দুই ঘণ্টার মত প্রশাসনিক কাজ করতেন।
ঝরকার নিচে সাধারণত সৈন্য, কৃষক, কারুশিল্পী, ব্যাবসায়ি, মহিলা, এবং শিশু রা উপস্থিত হতো। তারা সচক্ষে দেখতো তাদের সম্রাট বহাল তবিয়তে বেচে আছেন এবং সম্যাজ্য তার নিয়ন্ত্রণে আছে। এসময় তারা আকবর কে সরাসরি অনুরোধ, অভিযোগ, এবং ন্যায়বিচার প্রার্থনা করতে পারতো।
সম্রাট আকবরের ছেলে সম্রাট জাহাঙ্গীর ঝরকা দর্শন রীতিটি চালু রাখেন। তিনিও প্রতিদিন ঝরকা দর্শন দিতেন এবং সাধারণ মানুষের অভিযোগ, অনুরোধ শ্রবন করতেন আগ্রা দুর্গে একটি আলাদা অংশ ছিলো ঝরকা বারান্দার জন্য, যেটিকে বলা হতো শাহ বুর্জ। এটি ছিলো মার্ভেল পাথরের তৈরি অষ্টভুজ আকৃতির।
জাহাংগির এর স্ত্রী নূর জাহান ও ঝরকা দর্শন দিতেন এবং সাধারণ মানুষের আবেদন শুনে প্রশাসনিক কাজ পরিচালনা করতেন।
ঝরকা দর্শনের ব্যাপারে জাহাংগির অনেক আনরিক ছিলেন, এবং তিনি যখন অসুস্থ থাকতেন তখনও বাদ দিতেন না।
সম্রাট শাহ জাহান তার ৩০ বছর শাসনামলে অত্যন্ত কঠোর নিয়মানুবর্তিতার সহিত ঝরকা দর্শন প্রথা পালন করেছিলেন। আগ্রা বা দিল্লি যেখানেই থাকতেন, তিনি সুর্যোদয়ের ৪৫ মিনিট পর ঝরকার নিচে সমবেত মানুষের নিকট সাক্ষাত দিতেন এবং রাজকীয় অভ্যর্থনা নিতেন।
একবার ১৬৫৭ সালে সম্রাট শাহজাহান অসুস্থতার জন্য ঝরকা দর্শন দিতে পারেননি, তখন গুজব রটেছিলো সম্রাট মৃত্যুবরণ করেছেন।
সম্রাট আওরঙ্গজেব ও মুঘল রীতি ঝরকা দর্শন চালু রেখেছিলেন তার কিছু প্রমাণ পাওয়া যায়। ১৬৭০ সালে কিছু হিন্দু ধর্মাবলম্বী ঝরকার নিচে সবেত হয়েছিলেন জিজিয়া করের বিরুদ্ধে প্রতিবাদ জানাতে। আওরঙ্গজেব ব্যক্তিগত জীবনে ইসলাম ধর্ম কঠোর ভাবে মানতেন। তিনি মনে করতেন ঝরকা দর্শন হিন্দু সংস্কৃতিত অংশ, এ জন্য তার রাজত্বের ১১তম বছর থেকে এই রীতি বাতিল করে দেন।
দো-আহিয়ানা মঞ্জিল ছিলো মুঘল সম্রাটদের ভ্রাম্যমাণ কাঠের বাড়ি, যখন তারা রাজধানীর বাহিরে থাকতেন। এটি ছিলো দোতলা বিশিষ্ট এবং ১৬ পিলারের উপর স্থাপিত। দোতলাটি ছিলো সম্রাতদের ঘুমানোর স্থান এবং ঝরকা দর্শনের জন্য ব্যবহৃত হতো।
১৯১১ সালের ১২ ডিসেম্বর দিল্লি দরবার উপলক্ষে রাজা পঞ্চম জর্জ এবং রাণী মেরি দিল্লির লালকেল্লার ঝরকায় ৫,০০,০০০ সাধারণ মানুষের সামনে দর্শন দেন এবং তাদের অভিবাদন গ্রহণ করেন।
কলিন ম্যাককুল

কলিন লেসলি ম্যাককুল (; জন্ম: ৯ ডিসেম্বর, ১৯১৬ - মৃত্যু: ৫ এপ্রিল, ১৯৮৬) নিউ সাউথ ওয়েলসের প্যাডিংটনে জন্মগ্রহণকারী বিখ্যাত অস্ট্রেলীয় আন্তর্জাতিক ক্রিকেটার ছিলেন। অস্ট্রেলিয়া ক্রিকেট দলের অন্যতম সদস্য ছিলেন তিনি। ঘরোয়া প্রথম-শ্রেণীর ক্রিকেটে নিউ সাউথ ওয়েলস ও কুইন্সল্যান্ড এবং ইংরেজ কাউন্টি ক্রিকেটে সমারসেটের প্রতিনিধিত্ব করেছেন তিনি। ১৯৪৬ থেকে ১৯৫০ সময়কালে অস্ট্রেলিয়া দলের পক্ষে ১৪ টেস্টে অংশ নিয়েছেন কলিন ম্যাককুল। দলে তিনি মূলতঃ অল-রাউন্ডার ছিলেন। রাউন্ড আর্মের ভঙ্গীমায় লেগ স্পিন ও গুগলি বল ছুঁড়তেন। নিচেরসারির ব্যাটসম্যান হিসেবে স্পিন বোলিংয়ের বিপক্ষে স্কয়ার এলাকা দিয়ে কার্যকরী রান সংগ্রাহক ছিলেন।
১৯৪৬ সালে নিউজিল্যান্ডের বিপক্ষে তার টেস্ট অভিষেক ঘটে। নিজস্ব দ্বিতীয় বলেই উইকেট লাভ করেন তিনি। ১৯৪৮ সালে ডোনাল্ড ব্র্যাডম্যানের নেতৃত্বাধীন ‘অপরাজেয়’ দলের ইংল্যান্ড সফরে দলের অন্যতম সদস্য মনোনীত হলেও আঘাতের কারণে টেস্ট সিরিজের কোনটিতেই অংশ নিতে পারেননি। ১৯৪৯-৫০ মৌসুমে দক্ষিণ আফ্রিকা সফরে চমৎকার ক্রীড়াশৈলী প্রদর্শনের পর পরবর্তী দুই মৌসুমে খেলার সুযোগ কম পেয়েছেন।
১৯৫৩ সালে পেশাদারী পর্যায়ে ল্যাঙ্কাশায়ার লীগে খেলার জন্য চুক্তিতে স্বাক্ষর করেন। তিনি স্বদেশী লেগ স্পিনার ব্রুস ডুল্যান্ডের পরিবর্তে ইস্ট ল্যাঙ্কাশায়ারে যোগ দেন। তিন বছর পর সমারসেট কাউন্টি ক্রিকেট ক্লাব ম্যাককুলকে অন্তর্ভুক্ত করে। মাঝারিসারির ব্যাটসম্যান হিসেবে সেখানে তিনি সফলতা পান। পাঁচ মৌসুম খেলেন ও ১৮৯২ সালের পর কাউন্টি চ্যাম্পিয়নশীপে ক্লাবটি স্বর্ণালী শিখরে আরোহণ করে।
১৯৬০ সালে সমারসেটে খেলার পর ক্রিকেট থেকে অবসর নেন। ঐ মৌসুমে তিনি ১,২২২ রান ও ২৯ উইকেট পেয়েছিলেন। অস্ট্রেলিয়ায় ফিরে আসার পর বাজার তত্ত্বাবধায়ক হিসেবে কাজ করেন। ৫ এপ্রিল ১৯৮৬ তারিখে নিউ সাউথ ওয়েলসের কনকর্ডে তার দেহাবসান ঘটে।
ফ্রাঙ্কলিনের ক্রান্তীয় ঝড় (২০০৫)

২০০৫ সালের জুলাই মাসে আটলান্টিক হারিকেন ঋতুতে ফ্রাঙ্কলিনের ক্রান্তীয় ঝড় সংগঠিত হয়। এটি দক্ষিণ আটলান্টিক মহাসাগরের উপর দিয়ে প্রবাহিত একটি ঝড়। ফ্রাঙ্কলিনের ক্রান্তীয় ঝড় ছিল ওই ঋতুর ষষ্ঠ ঝড় । ফ্রাঙ্কলিনের ক্রান্তীয় ঝড় ২১ জুলাই বাহামা থেকে উৎপন্ন হয়ে উত্তর দিকে ধাবিত হয়। তারপর ২৬ জুলাই ফ্রাঙ্কলিন বারমুডার দিকে প্রবাহিত হয়। ফ্রাঙ্কলিন বৃহৎ আকার ধারণ না করেই,৩০ জুলাই অতিক্রান্তীয় নিউফাউন্ডলেন্ডের নিকট এসে থেমে যায়। বাতাসের তীব্রতার জন্য যে সমস্যার সৃষ্টি হয় ন্যাশনাল হারিকেন সেণ্টার সে বিষয়ে ব্যাখ্যা দেওয়ার চেষ্টা করছিল। ক্রান্তীয় ঝড় ফ্রাঙ্কলিন ভূমিতে তেমন ভাবে ক্ষয়ক্ষতি করতে পারেনি । ১৯৯১ সালে হারিকেন ফ্লোয়েড দুর্বল হওয়ার কারণে,২০০৫ সালে প্রথমবারের মত এর নামকরণ করা হয় হারিকেন ফ্রাঙ্কলিন।
১০ জুলাই একটি ক্রান্তীয় ঝড় আফ্রিকান উপকূলে আঘাত হানে। পরবর্তীতে ২১ জুলাই এটি বাহামায় প্রবেশ করে এবং ক্রান্তীয় এলুথ্রার অঞ্চলের ৭০ মাইল (১১০ কি. মি.) পূর্বে সংগঠিত হয়। প্রাথমিকভাবে ধারণা করা হয়েছিল যে এই ঝড় প্রথমে উত্তর দিকে এবং উচ্চচাপে পশ্চিম দিকে প্রবাহিত হবে। কিন্তু বিভিন্ন ধরনের পূর্বাভাস থেকে বুঝা যাচ্ছিলো যে, ঝড়টি মধ্য ফ্লোরিডার পশ্চিম দিকে যাচ্ছিল। কিছূক্ষণ পরে নিম্নচাপের কারণে ফ্রাঙ্কলিন ক্রান্তীয় ঝড়ে পরিনিত হয়।
ফ্রাঙ্কলিন ক্রান্তীয় ঝড় জাটের সাথে যুক্ত হয়ে বাতাসের গতিবেগ আরও বৃদ্ধি করে। আবহাওয়ার পূর্বাভাস থেকে ন্যাশনাল হারিকেন সেন্টার ধারণা করে যে, এই অবস্থা আরও কিছুদিন বিদ্যমান থাকবে। যাইহোক এরপর ফ্রাঙ্কলিন ঝড়টি দুর্বল না হয়ে,উত্তরপূর্ব দিকে আরও শক্তিশালী হয়ে প্রবাহিত হয়। আবহাওয়াবিদরা ধারণা করে যে, হারিকেন ফ্রাঙ্কলিন একইভাবে আরও শক্তিশালী হয়ে বারমুডার দিকে অগ্রসর হবে। ২৩ জুলাই এ ক্রান্তীয় ঝড় ফ্রাঙ্কলিনের বাতাসের গতিবেগ ছিল সব্বোচ্চ ৭০ এমপিএইচ (১১০ কি. মি./ঘণ্টা)।</div>
ফ্রাঙ্কলিন পূর্বদিকে অনিয়তভাবে ভাবে দুর্বল হতে থাকে ফলে ঝড় বিভিন্ন দিকে বিভিক্ত হয়ে পড়ে। এন এইচ সি পূর্বাভাস দেয় যে,২৫ জুলাই এর দিকে এই ঝড় দুর্বল হবে এবং কিছুটা ক্রান্তীয় ঝড়ে পরিনিত হতে পারে। এই ঝড় পশ্চিম বারমুডার ২০০ মাইল পথ অতিক্রম করে ।২৬ জুলাই ফ্রাঙ্কলিনের গতি কমে যায় এবং এই ঝড় উত্তর দিকে উষ্ণ ভাবাপন্ন বাতাসসহ উপসাগরের দিকে প্রবাহিত হয়। পরবর্তীতে ফ্রাঙ্কলিনের দিক পরিবর্তিত হয়ে আবার একটু শক্তিশালী হয়।২৮ জুলাই এর গতিবেগ ছিল ৬০ এমপিএইচ (৯৫ কি. মি./ঘণ্টা)। উত্তরপূর্ব দিকে ফ্রাঙ্কলিন দ্রুততার সাথে অগ্রসর হয় এবং ৩০ জুলাই আরও ক্রান্তীয় হয়ে দক্ষিণের নতুন দিকে প্রবাহিত হয়। এই অতিক্রান্তীয় ঝড় এভালন পেনিনসুলার দক্ষিণ দিক পার হয়ে ৩১ জুলাই এটি থেমে যায় ।</div>
প্রথমে উত্তরপশ্চিম বাহামায় ক্রান্তীয় ঝড়ের সতর্কতা জারি করা হয়।কিন্তু পরবর্তীতে ফ্রাঙ্কলিন ঝড় দ্বীপ হতে সরে গিয়ে উত্তর দিকে প্রবাহিত হওয়ায় সতর্কতা স্থগিত করা হয়। ২৫ জুলাই বারমুডাতে ফ্রাঙ্কলিনের সতর্কতা জারি করা হয় কিন্তু এই সতর্কতা ও তুলে নেওয়া হয়,ফ্রাঙ্কলিনের দিক পরিবর্তন হওয়ার ফলে।
<div>ক্রান্তীয় ঝড় ফ্রাঙ্কলিন বাহামার খুব নিকতেই সৃষ্টি হয় এবং বারমুডার নিকট দিয়ে প্রবাহিত হয়। ভূমির এর প্রভাব সম্পর্কে তেমন কিছু নথিভুক্ত নেই,তবে সবচেয়ে তীব্রতর বায়ুপ্রবাহ ৩৭ এমপিএইচ (৬০ কি. মি./ঘণ্টা) রেকর্ড করা হয় বারমুডাতে। পরবর্তীতে ফ্রাঙ্কলিন ঝড় ক্রান্তীয় অঞ্চলের বাইরে প্রবাহিত হয়,তখন নিউফাওল্যান্ডের দক্ষিণপূর্ব অংশ ব্যাপক ক্ষতিগ্রস্ত হয়। ১ ইঞ্চি (২৫ মি. মি.) বৃষ্টিপাত নিউফাওল্যান্ডে হয়। ক্রান্তীয় ঝড় ফ্রাঙ্কলিনের কারণে কোন ক্ষতি ও হতাহতের ঘটনা ঘটেনি ।
পেনসিলভেনিয়া রুট ৪৯১

পেনসিলভেনিয়া রুট ৪৯১ (পিএ ৪৯১) হল একটি রাজ্য মহাসড়ক যেটা পেনসিলভেনিয়ার ডেলাওয়্যার কাউন্টিতে অবস্থিত। এছাড়া এটা নাম্যান্স ক্রিক রোড নামেও পরিচিত। রাস্তাটি কনকর্ড পৌরসভার ইউ.এস. রুট ২০২ (ইউএস ২০২) থেকে পূর্বের ছোট চিছেসটার পৌরসভার ডেলাওয়্যার সীমানা পর্যন্ত চলতে থাকে। যেখানে রাস্তাটি ডেলাওয়্যার রুট ৪৯১ (ডিই ৪৯১) হিসাবে চলতে থাকে, যেটা ০.৩৬ মাইল (০.৫৮ কি.মি.) লম্বা,এটা পেনসিলভেনিয়া সীমানা এবং ডেলাওয়্যার রুট ৯২ (ডিই ৯২) এর সংযোগকারী। পিএ ৪৯১ এর সম্পূর্ণ রাস্তা নিকটবর্তী ডেলাওয়্যার প্রান্তেরের সমান্তরালে চলতে থাকে। এটা বেথেল পৌরসভার বুথস কোণার পেনসিলভেনিয়া রুট ২৬১ (পিএ ২৬১) এর সাথে সংযোগ স্থাপন করে। ১৯১১ সালে পিএ ৪৯১ এর পশ্চিম প্রান্ত প্রথম লেগিসলেটিভ রুট ১৩৫ এর অংশ হিসাবে মনোনীত হয়। ১৯২০ -এর দশকে রাস্তাটির ডেলাওয়্যার অংশ রাজ্য সড়ক হিসাবে নির্মিত হয়,যদিও ১৯২৮ সালে পিএ ৪৯১ নির্মিত হয়।
পেনসিলভেনিয়া রুট ৪৯১ (পিএ ৪৯১) শুরু হয় ডেলাওয়্যার কাউন্টির কনকর্ড পৌরসভার ইউএস ২০২ এর সংযোগস্থল থেকে। রাস্তাটি পূর্ব-দক্ষিণমুখী দুই লেন অবিভক্ত নাম্যান্স ক্রিক রোড শিরোনামে অভিহিত হয়।  রাস্তাটি আবাসিক এলাকার মধ্যে দিয়ে চলতে থাকে, বেথেল পৌরসভাকে অতিক্রম করে এবং প্যায়েল রোডকে ছেদ করে। বুথস কর্নার 
সম্প্রদায় পোঁছার পর, পিএ ৪৯১ ব্যবসায়ী এলাকা অতিক্রম করে এবং পিএ ২৬১-এর সাথে সংযোগ স্থাপন করে। সংযোগস্থাপনের পর, উচ্চতর চিছেসটার পৌরসভার পদার্পণ হিসেবে রাস্তাটি আরও পার্শ্ববর্তী এলাকার মধ্যে ছড়িয়ে পরে। অগডেন সম্প্রদায়ে পোঁছার পর, পিএ ৪৯১ দক্ষিণমুখী হয় এবং ছিএসএক্স এর ফিলাডেলফিয়া মহকুমার রেলপথ লাইন অতিক্রম করে। নিম্নতর চিছেসটার পৌরসভা অতিক্রমের পর, রাস্তাটি আই-৯৫ এর অধীনে দক্ষিণ দিকে ডেলাওয়্যার সীমান্ত পর্যন্ত বনভূমির মধ্যে দিয়ে চলতে থাকে।
ডেলাওয়্যারের মধ্যে দিয়ে অতিক্রমের পর, রাস্তাটি ডিই ৪৯১ তে পরিণত হয়। যেটার নাম হয় হিকম্যান রোড। রাজ্য সড়কের কিছু দূর আগে, রাস্তাটি ত্রি-রাজ্য মল অতিক্রম করে এবং আবাসিক ওডফিল্ড ড্রাইভ এর সাথে সংযোগ স্থাপন করে। রাস্তাটি ক্লেমেন্টের ডিই ৯২ তে সমাপ্তির আগে পশ্চিমের একটি 
সংরক্ষণাগার এবং পূর্বের বাড়িগুলোর মধ্যবর্তী স্থান দিয়ে দক্ষিণে চলতে থাকে। 
১৯১১ সালে লেগিসলেটিভ রুটের অংশ হিসাবে এখনকার পিএ ৪৯১ কে পশ্চিম জেবলি রোড হিসাবে নামকরণ করা হয়। লেগিসলেটিভ রুট স্পো্রল রোড বিল নামে সংজ্ঞায়িত করা হয়, যেটা বেথেল পৌরসভার পশ্চিম চেস্ট থেকে ডেলাওয়্যার সীমানা পর্যন্ত চলতে থাকে।  ১৯২০ সালে, পিএ ৪৯১ এবং ডিই ৪৯১ এর সম্পূর্ণ রাস্তা অনুন্নত কাউন্টি রোডে 
বিদ্যমান ছিল। ১৯২৫ সালে, রাস্তার ডেলাওয়্যার অংশ রাজ্য মহাসড়কতে পরিণত হয়।  ১৯২৮ সালে পিএ ৪৯১ এর বর্তমান অবস্থা নামকরণ করা হয় ইউএস ১২২/পিএ ২৯ থেকে পশ্চিম ডেলাওয়্যার সীমানা পর্যন্ত।  যখন প্রথম নামকরণ করা হয়, পেনসিলভেনিয়ার অংশ পাকা রাস্তা ছিল। রাস্তাটি একই অবস্থানে রয়ে গেছে।
কেপলার-৯বি

কেপলার-৯বি হল নাসার কেপলার মিশন কর্তৃক সৌরজগতের বাইরে আবিষ্কৃত প্রথম গ্রহগুলোর একটি। এটি বীণা তারামণ্ডলে কেপলার-৯ নক্ষত্রের চারপাশে আবর্তন করে। কেপলার-৯বি হল কেপলার গ্রহ ব্যবস্থার তিনটি গ্রহের মধ্যে সবচেয়ে বড়; যার ভর শনির তুলনায় কম। কেপলার-৯বি এবং কেপলার-৯সি দুটো মিলে কক্ষপথীয় অনুরণন প্রদর্শন করে, যার মাধ্যমে একটি গ্রহ তার মহাকর্ষীয় টানের মাধ্যমে অপরটিকে পরিবর্তন করে এবং একে অপরের কক্ষপথকে স্থির রাখে। ২০১০ সালের ২৬ আগস্ট গ্রহটির আবিষ্কার ঘোষণা করা হয়।
কেপলার-৯বি হল কেপলার-৯ নক্ষত্রকে আবর্তন করা প্রথম বহির্গ্রহ। কেপলার মিশনের অংশ হিসেবে নক্ষত্রটির নামকরণ করা হয়েছিল। কেপলার মিশন নাসার একটি প্রকল্প যার পরিকল্পনা করা হয়েছে পৃথিবীর মত গ্রহ খুঁজে বের করতে। কেপলার-৯ এর গ্রহগুলো হচ্ছে কেপলারের অভিযানের প্রথম ৪৩ দিনের মধ্যে পাওয়া ৭০০টি গ্রহের অন্তর্ভুক্ত সদস্য। কেপলার ব্যবস্থা হল পাঁচটি ব্যবস্থার একটি যেগুলোর একের বেশি বহির্গ্রহ আবর্তন করে। ২০১০ সালের ২৬ আগস্ট কেপলার-৯বি গ্রহের আবিষ্কারের ঘোষণা করা হয়। এটি হল প্রথম গ্রহ যেটির নক্ষত্র ব্যবস্থার একাধিক গ্রহ আবর্তন করে একই নক্ষত্রকে।
গ্রহটি নিশ্চিত করা হয় কেপলার উপগ্রহের আবর্তন পদ্ধতির মাধ্যমে। এ পদ্ধতিতে গ্রহটি সেটার নক্ষত্রের অবয়বের উপর দিয়ে অতিক্রম করার চিত্র পৃথিবীর সাপেক্ষে ধারণ করা হয়। সে নক্ষত্রের ক্ষীণ আলোর পরিমাণ দিয়ে যে সামান্য আলোক পার্থক্য তৈরী হয় তা থেকে গ্রহ এবং কিছু বৈশিষ্ট্য শনাক্ত করা যায়। যেমন, গ্রহের আকার, এর নক্ষত্র থেকে গ্রহের দূরত্ব।
কেপলার-৯বি-এর ভরের প্রাথমিক অনুমান করা হয়েছিল হাওয়াইয়ের মাউনা কেয়াতে অবস্থিত ডব্লিউ. এম. কেক মানমন্দির কর্তৃক। এটা হিসেব করতে গিয়ে, বিজ্ঞানীরা দেখলেন কেপলার-৯বি কেপলার-৯ ব্যবস্থার অন্য দুটি গ্যাসীয় গ্রহের চেয়ে বড়। ভরের দিক দিয়ে আমাদের সৌরজগতের শনি গ্রহের চেয়ে সামান্য ছোট।
কেপলার-৯বি একটি গ্যাসীয় গ্রহ যার ভর পৃথিবীর তুলনায় প্রায় ৪৩ গুণ; এইভাবে, এটি শনি গ্রহের ভরের প্রায় অর্ধেক। এর ব্যাসার্ধ প্রায় , বা বৃহস্পতির ব্যাসার্ধের প্রায় ৮০%। গ্রহটি প্রতি ১৯.২৪৩ দিনে কেপলার-৯-কে প্রদক্ষিণ করে এবং এটি নক্ষত্র থেকে ০.১৪ AU দূরে অবস্থিত। তুলনা করার জন্য, সূর্য থেকে বুধ গ্রহের গড় দূরত্ব হল .৩৮৭ AU এবং একটি কক্ষপথ সম্পূর্ণ করতে ৮৭.৯৬৯ দিন সময় নেয়। কেপলার-৯বি হল এর নক্ষত্রের দ্বিতীয় নিকটতম গ্রহ।
কেপলার-৯বি এবং কেপলার-৯সি-এর মধ্যকার কক্ষপথীয় অনুরণন হচ্ছে বহির্গ্রহে খুঁজে পাওয়া প্রথম ঘটনা। দুটি গ্রহের কক্ষপথের অনুপাত মোটামুটিভাবে ১:২, যারা আবার একে অপরের মহাকর্ষীয় টানের মাধ্যমে কক্ষপথকে নিয়ন্ত্রণ কর। কেপলার-৯বি-এর কক্ষপথ গড়পড়তায় প্রতি কক্ষীয় পর্যায়কালে চার মিনিট বাড়ে। আবার এই প্রক্রিয়াটি বিপরীত হয়ে কমতেও থাকে। সময়ের বড় পরিসরে দেখা যায়, গ্রহদুটির কক্ষপথের আকার মোটামুটি ১:২ অনুপাতে কমে বেড়ে দুলতে থাকে। কার্নেগি ইন্সটিটিউটের এলিসিয়া ওয়েইনবার্গারের মতে, কেপলার-৯বি গ্যাসীয় দানবটি কেপলার-৯ নক্ষত্র থেকে এখন যে দূরত্বে আছে সম্ভবত আরও অনেক দূরে তা গঠিত হয়েছিল। কক্ষপথের অনুরণনের ঘটনা হয়তো অভ্যন্তরীণ পরিযায়বৃত্তির ঘটনা ব্যাখ্যায় সহায়ক হবে।
ডব্লিউএএসপি ১৫

ডব্লিউএএসপি ১৫ একটি ১১ মাত্রার নক্ষত্র যা ১০০০ আলোকবর্ষ দূরে হাইড্রা নক্ষত্রমণ্ডলে অবস্থিত এই তারাটি সূর্য থেকে অধিকতর ভারী, বৃহৎ , গরম, উজ্জ্বল এবং সূর্য থেকে কম ধাতু সমৃদ্ধ। WASP -15 এর নিজ কক্ষপথে WASP 15b নামক একটি জ্ঞাত গ্রহ আছে, গ্রহটি একটি উত্তপ্ত বৃহস্পতির মত যা ভ্রান্তিজনক উচ্চ ব্যাসার্ধের, এ ঘটনাটিকে অভ্যন্তরীণ তাপীয় উৎস দ্বারা ব্যাখ্যা করা যেতে পারে। ২০০৬ সালে সর্বপ্রথম নক্ষত্রটিকে Super WASP কর্মশালা থেকে অবলোকন করা হয়। চলমান পর্যবেক্ষণ ও বিশ্লেষণের জন্য ২০০৭ ও ২০০৮ সালে ভবিষ্যৎ পরিমাপন করা হয় যা অবশেষে ট্রানজিট পদ্ধতি ও ডপলার বর্ণালিবীক্ষণ পদ্ধতিতে WASP 15b আবিষ্কারে অগ্রণী ভূমিকা পালন করে।
দক্ষিণ গোলার্ধের গ্রহ অনুসন্ধানের প্রতিনিধিত্বকারী দক্ষিণ আফ্রিকান জ্যোতির্বিদ্যা মানমন্দির থেকে সর্বপ্রথম WASP 15 কে অবলোকন করা হয় এবং নথিভুক্ত করা হয় এর উজ্জ্বলতা ও আকাশে এর প্রতিনিধিত্বকে অবলোকন করে। এই তথ্য ৪ মে ২০০৬ এবং ১৭ জুলাই ২০০৬ এর মধ্য প্রথম একটি ক্যামেরাক্ষেত্র থেকে ক্যামেরাবন্দী হয়েছিল। এবং পরবর্তীকালে ৩১ জানুয়ারি ২০০৭ থেকে ৭ জুলাই ২০০৭ ও ৩১ জানুয়ারি ২০০৮ থেকে ২৯ মে ২০০৮ এর মধ্যে দুটি ক্যামেরাক্ষেত্র থেকে মিলিয়ে দেখা হয়েছিল। 
তথ্য প্রক্রিয়াকরণে প্রাপ্ত ২৪,৯৪৩ টি তথ্য উপাত্ত দেখায় যে WASP 15 কে কোন বস্তু প্রতি ৩৭৫২০ দিনে সামনে থেকে সংক্রমিত বা অতিক্রম করে (এবং সামান্য অনুজ্জ্বল করে) । আনুমানিক ১টি পূর্ণ বা আংশিক সংক্রমণ পর্যবেক্ষণ করা হয়। ২৯ মার্চ ২০০৮ তারিখে লাসিলা মানমন্দিরএ অবস্থিত ১.২ মিটার লিওনার্দো অয়লার দূরবীক্ষণ যন্ত্র, অয়লার ক্যাম আলোকমান ব্যবহার করে এর সংক্রমণ বক্রপথের সংজ্ঞা দিয়ে কক্ষপথের দৃঢ় প্রমাণ দেয়। পরবর্তীকালে CORALIE বর্ণালিবীক্ষণ যন্ত্র (এবং অয়লার দূরবীক্ষণ) ডপলার বর্ণালিবীক্ষণ ব্যবহার করে ৬ মার্চ ২০০৮ এবং ১৬ জুলা ই ২০০৮ এর মধ্যে ২১ ব্যাসার্ধীয় বেগ পরিমাণ করে সংগ্রহ করা হয়। বিশ্লেষণে একটি গ্রহের উপস্থিতি নিশ্চিত করা যায় যা পরবর্তীকালে WASP 15b বলে অভিহিত করা হয়। 
WASP 15 একটি F টাইপ তারকা যা সূর্য থেকে ১.১৮ গুণ ভারী এবং ব্যাসার্ধ ১.৪৭৭গুণ বড়। এভাবে এটা সূর্য থেকে বড়, আরও ভারী এবং আরও বিস্তৃত। এই তারকাটির বিকীর্ণ তাপমাত্রা ৬৩০০ ডিগ্রি কেলভিন যা এক সূর্য থেকে অধিকতর উত্তপ্ত করেছে এবং ধারাবাহিক ভাবে সোডিয়াম, ম্যাগনেসিয়াম, সিলিকন, ক্যালসিয়াম ও স্ক্যান্ডিয়াম সহ এক কম ধাতু সমৃদ্ধ করেছে। পাশাপাশি সম্ভবত WASP 15 সূর্য থেকে বয়সে নবীন যা ৩.৯ বিলিয়ন বছর বলে ধারণা করা হয়। 
WASP 15 গড়পরতা সূর্যের চেয়ে ৩.৯ গুণ বেশি উজ্জ্বল। WASP 15 ৩০৮ পারসেক (১০০৪ আলোকবর্ষ) দূরে অবস্থিত এবং আনুমানিকভাবে এর উজ্জ্বলতার মাত্রা আপাত ১০.৯। এজন্য এটি পৃথিবী থেকে খালি চোখে দেখা সম্ভব নয়। 
WASP 15, WASP 15b এর আশ্রয়দাতা। গ্রহটি যা একটি উত্তপ্ত বৃহস্পতির ন্যায় এর নিজ তারকা থেকে ০.০৪৯৯ AU দূরে থেকে প্রতি ৩.৭৫২০৬৫৬ দিনে কক্ষপথ পরিভ্রমণ করে। অসম্ভব বড় ব্যাসার্ধের কারণে WASP 15 b তার আবিষ্কারকের গোচরীভূত হয়েছিল। এর ব্যাসার্ধ বৃহস্পতির ১.৪২৮ গুণ বড় এবং ভরের দিক থেকে যা বৃহস্পতির ০.৫৪২ গুণ।
WASP 15b এর বিশাল ব্যাসার্ধ শুধু তার সূর্যের নৈকট্য দ্বারা ব্যাখ্যা করা যায় ন। এটি একপ্রকার জোয়ারভিত্তিক উত্তপ্তকরণ বা অন্য অভ্যন্তরীণ উত্তপ্তকরণ প্রক্রিয়ার জড়িত থাকার সম্ভাবনাকে প্রকাশ করে।
মনের মত মন

মনের মত মন বাংলাদেশি ও ভারতের যৌথ প্রযোজনার প্রণয়ধর্মী চলচ্চিত্র। পরিচালনা করেছেন মনতাজুর রহমান আকবর। ছবিটির প্রধান চরিত্রে অভিনয় করেছেন দুই দেশের অভিনেতা অভিনেত্রী আমিন খান, মোহিনী, ভিক্টর ব্যানার্জি, সুরুজ বাঙ্গালী, কমল প্রমুখ। চলচ্চিত্রটি ভারতের উডিস্যা রাজ্যে ওড়িয়া ভাষায় রাজা রানী নামে মুক্তি পায়।
ভিক্টর ব্যানার্জি এলাক্র ধনাদ্য ব্যক্তি এবং রানী তার কন্যা। রানী তার বন্ধুদের সাথে অবসর সময় পিকনিক জন্য গিয়েছিলাম এবং একটি দরিদ্র পরিবারের জন্যে যারা রাজা সঙ্গে দেখা করেন. পিকনিকের রাজা এবং রানী সময় উভয় একটি জঙ্গলে হারিয়ে। তারা জঙ্গলে জীবিত রাজা অপরাধীদের প্রচুর সম্মুখীন। সেখানে তারা প্রেমে পরে পরে রাজার বাবা জান্তে পারে রাজা প্রেমে পরেছে রাজার বাবা রাজার বিয়ের প্রস্তাব নিয়ে যায় রানীর বাবার কাছে ।
কেপলার-৯সি

কেপলার-৯সি হচ্ছে প্রথম সাতটি বহির্গ্রহের একটি, সৌরজগতের বাইরে, নাসার কেপলার মিশনের মাধ্যমে আবিষ্কৃত। এটি কেপলার-৯ নক্ষত্রকে প্রদক্ষিণকারী গ্রহ। কেপলার-৯সি এবং কেপলার-৯বি হচ্ছে প্রথম দুটি বহির্গ্রহ যে দুটো এদের নক্ষত্রকে ট্রানজিট করে।  কেপলার মিশন টিম গ্রহটির আবিষ্কারের ঘোষণা করেছিল ২৬শে আগস্ট, ২০১০ এ। সেই সময়ে, এটি ছিল কেপলার দিয়ে চিহ্নিত করা ৭০০ গ্রহের একটি। 
গ্রহটির উপর পর্যবেক্ষণের তথ্য থেকে ধারণা করা হয় এটি একটি হাইড্রোজেন-হিলিয়াম গ্যাস দানব, যা শনি থেকে সামান্য ছোট। এটি এর নক্ষত্র কেপলার-৯ থেকে ০.২২৫ এস্ট্রোনোমিকাল ইউনিট দূর দিয়ে আবর্তন করে। কেপলার-৯সি এবং বি , দুটো গ্রহ একটি কক্ষপথীয় অনুরণন মেনে চলে। এই কক্ষপথীয় অনুরণন একে অপরকে স্থিতিশীল রাখে তাদের কক্ষপথে। মহাকাশযান থেকে পর্যবেক্ষণ করার সময় এর কক্ষপথে পরিভ্রমণকাল গড়পড়তায় হিসেব করা হয়েছিল ৩৮দিন। এই প্রদক্ষিণকাল আবার ৩৯ মিনিট করে কমতে থাকে প্রতি কক্ষপথীয় ঘূর্ণনে। এর কক্ষপথ, দীর্ঘ সময়ের স্কেলে, বি গ্রহের সাথে ২:১ অনুপাতে কমে ও বেড়ে চলতে থাকে। অর্থাৎ দুটো গ্রহের মাঝে কক্ষপথীয় ঘূর্ণনের দোলন হয় যার অনুপাত মোটামুটিভাবে ২:১ এ ভারসাম্য রক্ষা করে। 
বেশিরভাগ বহির্গ্রহের মত, "কেপলার-৯সি" নামটি নির্দেশ করে যে এটি কেপলার-৯ নক্ষত্রের দ্বিতীয় গ্রহ। কেপলার-৯ নামকরণ করা হয়েছিল কেপলার মিশনের কারণে, যেটি নাসার একটি প্রজেক্ট, যেক্ষেত্রে নক্ষত্রকে ট্রানজিট করে এমন গ্রহ আবিষ্কার ছিল প্রজেক্টের উদ্দেশ্য। 
গ্রহটি কেপলারের প্রথম ৪৩দিনের অভিযানে আবিষ্কার করা ৭০০টি গ্রহের একটি। কেপলার সিস্টেম হচ্ছে পাঁচটি সিস্টেমের এক সদস্য যেগুলোর একের বেশি বহির্গ্রহ ট্রানজিট করে। কেপলার-৯সি এবং কেপলার-৯বি একই নক্ষত্রকে ট্রানজিট করা প্রথম গ্রহ। প্রাথমিক অনুমান অনুযায়ী কেপলার-৯সিকে পর্যবেক্ষণ করে এর ভর পরিমাপ করা হয়েছিল হাওয়াই এর মওনা কেয়াতে অবস্থিত ডব্লিউ এম কেক অবজারভেটরির কেক১ টেলিস্কোপ দিয়ে। কেক এটা নিশ্চিত করতে সমর্থ হয়েছিল যে, কেপলার-৯সি এবং কেপলার-৯বি শনি গ্রহের চেয়ে সামান্য ছোট। 
কেপলার-৯সি একটি গ্যাস দানব যেটি শনির চেয়ে সামান্য ছোট এবং কম ভরের। এটি প্রায় ০.১৭১ M, অর্থাৎ জুপিটারের প্রায় ১৭% ভর। এর ব্যাসার্ধ ০.৮২৩R, যা একে শনির চেয়ে মাত্র দেড় শতাংশ ছোট আকার দিয়েছে। গ্রহটি এর নক্ষত্রকে গড়পড়তায় ০.২২৫ এস্ট্রোনোমিকাল ইউনিট দূরে দিয়ে প্রদক্ষিণ করে। 
সম্ভবত, এ গ্রহটি হাইড্রোজেন এবং হিলিয়ামের সমন্বয়ে গঠিত। এটি কেপলার-৯বি এর সাথে একই তলে প্রদক্ষিণ করে। এটি কেপলার-৯ সিস্টেমের দ্বিতীয় বৃহত্তম গ্রহ। গ্রহটি পর্যবেক্ষণের সময় কেপলার দল লক্ষ করে যে কেপলার-৯বি এবং সি ১:২ অনুপাতে প্রদক্ষিণ করে, যেখানে কেপলার-৯বি ১৯দিনে এবং কেপলার-সি ৩৮ দিনে তাদের নক্ষত্রকে প্রদক্ষিণ করে। এ দুটো গ্রহের মধ্যে যে মহাকর্ষীয় টান আছে তা কক্ষপথীয় অনুরণন বলে পরিচিত, যার ফলে গ্রহ দুটি সাম্যাবস্থায় ভারসাম্য রক্ষা করে আছে। এ ঘটনাটি সৌরজগতের বাইরে আবিষ্কার করা প্রথম ঘটনা। প্রতিবার প্রদক্ষিণে কেপলার-৯সি এর প্রদক্ষিণকাল ৩৯মিনিট করে হ্রাস পায়। আবার কোনো এক পর্যায়ে এ প্রক্রিয়াটি বিপরীত দিকে চলে যায় এবং সময় বাড়তে থাকে। আর প্রদক্ষিণকালের হ্রাস-বৃদ্ধি চলতে থাকে যেন কেপলার-৯বি এর সাথে সি গ্রহটি ২:১ অনুপাতে দুলতে থাকে।